هێرۆخانی ئیبراهیم ئه‌حمه‌د بزمارێکی تری له تابوتی یه‌کێتی دا..\nمامۆستا یوسف کانی مارانی فه‌ڕه‌نسا\nدوابه‌دوای ململانێیه‌کی زۆر له‌سه‌ر چاکسازی وده‌سه‌ڵات وبه‌رژه‌وه‌ندی گشتی وبه‌رژه‌وه‌ندی تایبه‌تی وچاوه‌ڕوانیه‌کی یه‌کجار زۆرئه‌ندامان ولایه‌نگرانی یه‌کێتی بۆ به‌ستنی کۆنگره به‌هیوای چاره‌سه‌رکردنی کێشه‌ناوخۆیه‌کان،له‌دوا هه‌نگاوداسه‌رکردایه‌تی یه‌کێتی گه‌یشته‌ئه‌وباوه‌ڕه‌ی به‌ستنی پلینۆمێک به‌به‌شداری به‌شیکی زۆر له ئه‌ندامانی یه‌کێتی بۆ ئه‌م قۆناغه‌ی ئێستا کارێکی شیاوه‌و ئاماده‌سازییه‌ک ئه‌بێت بۆ کۆنگره‌ئ سێهه‌م که له‌پلینۆم دا بڕیاری له‌سه‌ردراکه له‌نیوه‌ی یه‌که‌می ساڵی داهاتوداببه‌سترێت.\nبۆ به‌شداری کردن وسه‌رخستنی کاره‌کانی پلینۆم ئێمه وه‌ک بزووتنه‌وه‌ی ڕابوون زۆر به‌گه‌شبینیه‌وه هه‌مووهه‌وڵێکی خۆمان خسته‌گه‌ڕبۆ به‌شداری پێکردنی باشترین له‌کادره‌تێکۆشه‌ره‌کانی خۆمان به‌ڕێگه‌ی جیاجیاوسه‌رکه‌وتنی ئه‌وپلینۆمه‌وجێبه‌جێکردنی بڕیاره‌کانیمان به‌ئه‌رکی سه‌رشانی خۆمان زانی..\nشێوازی به‌ڕێوه‌چوونی پلینۆم وبه‌شداردی کردنی ئه‌وهه‌موو کادیروتێکۆشه‌ره زۆره‌له‌گفتوگۆکانداودانپێدانانی خودی سکرتێری گشتی به تاوانباری یه‌که‌م له‌هه‌مووکه‌مووکوڕیه‌کان ئاڕاسته‌یه‌کی باش وئومێدێکی زۆری بۆسه‌رجه‌م به‌په‌رۆشانی بارودۆخی ناوخۆی کوردویه‌کێتی تێدابووبه‌هه‌مووکه‌موکورتیه‌کانیشه‌وه..\nخودی ئه‌وپه‌یمانی ئاکاره‌ی که‌زۆربه‌ی باڵ وته‌کتوله‌کانی ئێستای ناو ینک ئیمزایان له‌سه‌رکرد جێگه‌ی دڵخۆشی بوو،هاوکات قسه‌کانی هه‌ردووجیگری سکرتێرووته‌بێژی مه‌کته‌بی سیاسیش دڵنیاییه‌کیان ئه‌به‌خشی به‌هه‌وادارانی یه‌کیتی وزۆرینه پێمان وابوو که‌ئیتر یه‌کێتی پێی پیرۆزی ئه‌خاته قۆناغێکی تری پڕشنگداروتوانراوه‌به‌شێوه‌یه‌کی باش ده‌ستنیشانی هه‌ڵه‌وکه‌موکوڕیه‌کان بکرێت وچاره‌سه‌ری بۆبدۆزرێته‌وه‌و به‌گشت لایه‌ک قۆڵی چاکسازی لێهه‌ڵماڵین..\nچه‌ند ڕۆژێک به‌رله‌ئێستابرای نوسه‌روخۆشه‌ویست ودڵسۆزی یه‌کێتی کاک ئه‌کره‌م حمه‌دئه‌مین بابه‌تێکی به‌ناوی بامه‌ره‌که‌بی وثاقی شه‌ره‌ف(په‌یمانی ئاکار) ووشک نه‌بێته‌وه، به‌وردی هه‌ندێک مه‌سه‌له‌ی گرنگی وروژاندبوو، به‌ڵام به‌داخه‌وه ئه‌وه‌ی جێگه‌ی گومانه ئه‌و براده‌رانه‌ی سه‌رکردایه‌تی وناوه‌ندی ده‌سه‌ڵاتی یه‌کێتی هیچ حسابێک بۆ رای ڕه‌خنه‌گرونوسه‌روهه‌تا خودی ئه‌و په‌یمان وبه‌ڵێنانه‌ش ناکه‌ن که به‌به‌رچاوی هه‌زاره‌هاله‌کۆمه‌ڵانی خه‌ڵک به‌یه‌کێتی ئه‌ده‌ن وبۆ ڕۆژی دوایی پێچه‌وانه‌که‌ی ئه‌که‌ن.\nمه‌به‌ستی سه‌ره‌کیم له‌نووسینی ئه‌وبابه‌ته دانانی هێرۆخانه وه‌ک به‌رپرسی مه‌ڵبه‌ندی یه‌کی سلێمانی، من گومانم نیه له خه‌بات وماندووبوون وته‌مه‌نی پێشمه‌رگایه‌تی به‌ڕێزیان ووه‌ک هه‌ریه‌کێک له‌تێکۆشه‌ره‌کانی تری یه‌کێتی سه‌رده‌می شاخ پێناسه‌ی ئه‌که‌م، به‌ڵام ئه‌وڕاستیه‌ش هه‌یه که هێرۆخان پشکی هه‌ره‌زۆری هه‌ڵه‌وباڵباڵێن و گه‌نده‌ڵی وهه‌ڵلوشینی سه‌روه‌ت وسامانی یه‌کێتی وکۆمه‌ڵانی خه‌ڵکی کوردستانی له‌ئه‌ستۆیه،کۆمپانیاوته‌نه‌روته‌له‌فزیۆن وهیچ پڕۆژه‌یه‌کی بازرگانی نیه که پشکی ئه‌وی تێدانه‌بێت ئه‌گه‌ر سه‌رجه‌م ته‌مه‌نی خۆی به پێشمه‌رگایه‌تی بۆ ئه‌ژماردبکرێت له جیاتی هه‌رڕۆژێکی ته‌مه‌نی ده‌خلی ساڵانه‌ی فه‌رمانبه‌ریاخودکرێکاریکی ده‌وڵه‌مه‌ندترین وڵاتی ئه‌وروپیش بؤهه‌رڕۆژێک له‌ته‌مه‌نی ئه‌ژمارد بکرێت ئینجا ناکاته ئه‌وسه‌روه‌ت وسامانه‌ی که ئیستا هه‌یه‌تی،له‌کوێی کارنامه‌ی پلینۆم وپه‌یمانی ئاکاردا هاتبووکه‌ده‌سه‌ڵات له گرنگترین شوێنی ململانی وناکۆکیه‌کانی یه‌کیتی له‌گه‌ڵ جیابووه‌وه‌کانی بدرێت به‌نزیکترین که‌سی یه‌که‌می سکرتێری گشتی وبه‌کام پێوه‌ر؟ ئه‌وه ته‌نها بێ ڕێزی کردنه به‌خه‌بات وتێکۆشانی هه‌زاره‌ها له به‌شداربووانی پلینۆم وخودی ئه‌وسه‌رکردایه‌تیه‌ی ئێستا،چۆن بتوانین باوه‌ڕبه‌خۆمان بهێنین بڵێین سه‌رده‌می باڵ باڵێن وته‌که‌تول به‌سه‌رچووکاتێک دانانی هێرۆخان له و پێگه‌یه گرنگه ته‌نها بۆ ململانێی دکتۆربه‌رهه‌م وسه‌رنه‌خستنی کاره‌کانی به‌رپرسی تازه‌ی مه‌کته‌بی ڕێکخستن عیماد ئه‌حمه‌دبێت وته‌سفیه‌ی حساباتی هێرۆخان ونه‌یاره‌کانی بیت، ئێ بواوائه‌که‌ن خوابتانگرێت بۆ هه‌میشه له‌هه‌وڵی ئه‌وه‌دان مۆمی هیوای گه‌شبوونه‌وه‌ی یه‌کێتی له‌دڵی خۆشه‌ویستانیدا ئه‌کوژێننه‌وه، ئه‌توانن جارێکی تر گوێبیستی چاوپێکه‌وتنه‌که‌ی مه‌لابه‌ختیاربن که له‌ڕۆژانی کۆتایی پلینۆم له ته‌له‌فزیۆنی گه‌لی کوردستان کردی چۆن تکاوڕجاوپاڕانه‌وه‌ی بوو بۆ خستنه‌گه‌ڕی گشت هه‌وڵه‌کان بۆ کۆتایی هێنان به‌م بارودۆخه ، تۆ بڵێیت ئه‌و سه‌رکردایه‌تی ومه‌کته‌بی سیاسیه به‌په‌رۆشه‌ی به‌شداربووی پلینۆم ئاگاداری ئه‌و بڕیاره بن یاخوو ئه‌وه کوده‌تایه‌و هیرۆخان به‌ده‌زگای دژه‌تیرۆری کوڕه‌که‌ی و کاک هه‌ڵۆی گه‌ڕاوه‌ی برای ئه‌نجامی دابێت..ئه‌و هه‌واڵه‌ئه‌گاته ده‌زگاوناوه‌نده به‌رپرسه‌کانی سۆشئیال دیموکراته‌کانی جیهان و له‌که‌یه‌کی ڕه‌شئه‌بێت به‌ناوچاوانی سۆشیال عه‌شایریه‌کانی ناو یه‌کێتی.\nله‌هه‌موو حاله‌تێکدا جیبه‌جێکردنی ئه‌و بڕیاره یان سه‌رکه‌وتنی ئه‌و کوده‌تایه بۆ من و هه‌زاره‌ها له کادروئه‌ندامانی یه‌کێتی داکوتانی بزمارێکی تره له تابووتی یه‌کێتی نیشتمانی کوردستان.. saman175@hotmail.com


دانا عەبدولکەریم وەزیری ئاوەدانکردنەوەو نیشتەجێکردن، لە رونکردنەوەیەکدا رایدەگەیەنێت؛ ماوەی چەند رۆژێکە کۆمەڵێک سایت و پەیجی فەیسبوک کە خاوەنەکانیان دەیان ساڵە بەهۆی پێگەکانیانەوە خەریکی دزی و گەندەڵی و تاڵانکردنی سەروەت و سامانی ئەم وڵاتەن، بۆ چەواشەکاری هەواڵی ناراست و بێ بنەماو بوختان ئاراستەی ئێمە دەکەن، بەڵام ئێمە وەڵامی ئەو درۆ و بوختانانەیان بەهەوڵ و خزمەت و پڕۆژە بەردەوامەکانمان دەدەینەوە.\nماوەی چەند رۆژێکە کۆمەڵێک سایت و پەیجی فەیسبوک کە خاوەنەکانیان دەیان ساڵە بەهۆی پێگەکانیانەوە خەریکی دزی و گەندەڵی و تاڵانکردنی سەروەت و سامانی ئەم وڵاتەن، بۆ چەواشەکاری هەواڵی ناراست و بێ بنەماو بوختان ئاراستەی ئێمە دەکەن.\nوەک هەموان دەزانن، ئەرکی ئێمە خزمەتکردنی هاوڵاتیانی کوردستانە بەبێ جیاوازی، ئەوانیش ئێستا بەدرۆ و بوختان دەیانەوێت ئەو خزمەتکردنەی وەزارەتی ئاوەدانکردنەوەو نیشتەجێکردن کە لەماوەی ساڵێک و دە مانگی رابردودا پێشکەشی خەڵکی کوردستانی کردوە، ناشرین بکەن.\nئەوان درۆ و دراوەکانیان رون و ئاشکرابوەو دەزانین کوێیان دێشێت، بەڵام ئێمە وەڵامی ئەو درۆ و بوختانانەیان بەهەوڵ و خزمەت و پڕۆژە بەردەوامەکانمان دەدەینەوە کە ئێستا لە ناوچە جیاوازەکانی هەرێمی کوردستان کاریان تێدا دەکرێت.\nلێرەوە دوپاتی دەکەینەوە، ئەو بوختان و چەواشەکارییانە لە کاروانی ئاوەدانی نامانوەستێنێت و هەر لەو رۆژەوەی لە پەرلەمانی کوردستان سوێندی یاساییمان خواردو بەڵێنمان بە خەڵکداوە، کە بەردەوام دەبین لەسەر هەوڵەکانمان لێبڕاوانە بۆ خزمەتکردنی هاوڵاتیان و سودی گشتی.


van بێژەکردن: چۆن van بە ئینگلیزی, هەنگاری(مەجاری), هوڵەندی, پۆرتووگالی, ئیسپانی, تورکی, فەڕەنسی, کرواتی, بۆسنی, چوڤاشی, سویدی, فلەمی, نەرویژی بۆکماڵ, گالیسی, ئەڵمانی, کلینگۆن, ئافریکانس, ئۆکسیتان, ئینتەرلینگوا, چیکی, ڕۆمانیایی, کاتالانی, دانمارکی بێژە بکەن\nچۆن گۆ دەکرێ van\nبیستراوە: 155K جار\nvan بێژە کردن بە ئینگلیزی [en]\nvan گۆکردنی بێژە کردن لەلایەن tipit (نێر لە ویلایەتە یەکگرتووەکانی ئەمریکا)\nvan گۆکردنی بێژە کردن لەلایەن cairosam (مێ لە ویلایەتە یەکگرتووەکانی ئەمریکا)\nvan گۆکردنی بێژە کردن لەلایەن JessicaMS (مێ لە ویلایەتە یەکگرتووەکانی ئەمریکا)\nvan گۆکردنی بێژە کردن لەلایەن naindejardin90 (مێ لە کەنەدا)\nvan گۆکردنی بێژە کردن لەلایەن MichaelDS (نێر لە بەریتانیا)\nvan گۆکردنی بێژە کردن لەلایەن eggypp (نێر لە بەریتانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئینگلیزی\nهاوبەشکردنی بێژەی van بە ئینگلیزی:\nvan نموونە لە دەستەوشەیەک\nVan Gogh was a Dutch Post-Impressionist artist گۆکردنی بێژە کردن لەلایەن shanefranknicholls (نێر لە ئوسترالیا)\nI'd like to rent a van گۆکردنی بێژە کردن لەلایەن Frosty09 (مێ لە ویلایەتە یەکگرتووەکانی ئەمریکا)\nvanguard گۆکردنی vanguard [en]\nfront گۆکردنی front [en]\noutpost گۆکردنی outpost [en]\nrig گۆکردنی rig [en]\nsemi گۆکردنی semi [en]\nlorry گۆکردنی lorry [en]\nhand truck گۆکردنی hand truck [en]\ndolly گۆکردنی dolly [en]\nvan بێژە کردن بە هەنگاری(مەجاری) [hu]\nvan گۆکردنی بێژە کردن لەلایەن Frankie (نێر لە هەنگاریا)\nvan گۆکردنی بێژە کردن لەلایەن lszy (مێ لە هەنگاریا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە هەنگاری(مەجاری)\nهاوبەشکردنی بێژەی van بە هەنگاری(مەجاری):\nHol van a legközelebbi bank? گۆکردنی بێژە کردن لەلایەن junglequeen (مێ لە هەنگاریا)\nHol van a legközelebbi bank? گۆکردنی بێژە کردن لەلایەن anyelvem (نێر لە هەنگاریا)\nHol van a legközelebbi fiók? گۆکردنی بێژە کردن لەلایەن junglequeen (مێ لە هەنگاریا)\nHol van a legközelebbi fiók? گۆکردنی بێژە کردن لەلایەن pleszd (مێ لە هەنگاریا)\nvan بێژە کردن بە هوڵەندی [nl]\nvan گۆکردنی بێژە کردن لەلایەن bartweber (نێر لە هۆڵەندا)\nvan گۆکردنی بێژە کردن لەلایەن MarcusAugustus (نێر لە هۆڵەندا)\nvan گۆکردنی بێژە کردن لەلایەن SylviaGirly (مێ لە هۆڵەندا)\nvan گۆکردنی بێژە کردن لەلایەن I_am_from_Amsterdam (مێ لە هۆڵەندا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە هوڵەندی\nهاوبەشکردنی بێژەی van بە هوڵەندی:\nWil je wat van me drinken? گۆکردنی بێژە کردن لەلایەن pauljnl (نێر لە هۆڵەندا)\nik hou van je glimlach گۆکردنی بێژە کردن لەلایەن pauljnl (نێر لە هۆڵەندا)\nik hou van je glimlach گۆکردنی بێژە کردن لەلایەن Dennis12 (نێر لە هۆڵەندا)\nvan بێژە کردن بە پۆرتووگالی [pt]\nvan گۆکردنی بێژە کردن لەلایەن ricnester (نێر لە بەڕازیل)\nvan گۆکردنی بێژە کردن لەلایەن pathgs (مێ لە بەڕازیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە پۆرتووگالی\nهاوبەشکردنی بێژەی van بە پۆرتووگالی:\nvan بێژە کردن بە ئیسپانی [es]\nvan گۆکردنی بێژە کردن لەلایەن beitter (مێ لە ئیسپانیا)\nvan گۆکردنی بێژە کردن لەلایەن pleitecas (نێر لە ئیسپانیا)\nvan گۆکردنی بێژە کردن لەلایەن DonQuijote (نێر لە مەکسیکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئیسپانی\nهاوبەشکردنی بێژەی van بە ئیسپانی:\nOvejas bobas, por do va una van todas. گۆکردنی بێژە کردن لەلایەن GrahamNaa (نێر لە مەکسیکا)\nAllá van leyes, do quieren reyes. (Miguel de Cervantes) گۆکردنی بێژە کردن لەلایەن Covarrubias (نێر لە ئیسپانیا)\nA veces van a pescar al pantano. گۆکردنی بێژە کردن لەلایەن beitter (مێ لە ئیسپانیا)\nLos niños van al colegio گۆکردنی بێژە کردن لەلایەن AlexanderArg (نێر لە ئەرژەنتین)\nLos niños van al colegio گۆکردنی بێژە کردن لەلایەن akomed8888 (نێر لە کۆلۆمبیا)\ncaminan گۆکردنی caminan [es]\nparten گۆکردنی parten [es]\ncorren گۆکردنی corren [es]\nandan گۆکردنی andan [es]\npasean گۆکردنی pasean [es]\ncambian گۆکردنی cambian [es]\nviajan گۆکردنی viajan [es]\nvan بێژە کردن بە تورکی [tr]\nvan گۆکردنی بێژە کردن لەلایەن wubzylivesinatree (مێ لە تورکیا)\nvan گۆکردنی بێژە کردن لەلایەن pufita (مێ لە تورکیا)\nvan گۆکردنی بێژە کردن لەلایەن biebersizhayat (نێر لە تورکیا)\nvan گۆکردنی بێژە کردن لەلایەن dabadis (نێر لە تورکیا)\nvan گۆکردنی بێژە کردن لەلایەن ahmetgundo (نێر لە تورکیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە تورکی\nهاوبەشکردنی بێژەی van بە تورکی:\nvan بێژە کردن بە فەڕەنسی [fr]\nvan گۆکردنی بێژە کردن لەلایەن FabienVDP (نێر لە فەڕەنسا)\nvan گۆکردنی بێژە کردن لەلایەن gwen_bzh (نێر لە فەڕەنسا)\nvan گۆکردنی بێژە کردن لەلایەن Constant (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە فەڕەنسی\nهاوبەشکردنی بێژەی van بە فەڕەنسی:\nSanton de Vincent van Gogh گۆکردنی بێژە کردن لەلایەن Abigaelle (مێ لە فەڕەنسا)\nVous aimez Van Gogh, vous aussi ? گۆکردنی بێژە کردن لەلایەن Pat91 (نێر لە فەڕەنسا)\nbatée گۆکردنی batée [fr]\nblutoir گۆکردنی blutoir [fr]\ncalibreur گۆکردنی calibreur [fr]\nChinois گۆکردنی Chinois [fr]\ncrible گۆکردنی crible [fr]\nécumoire گۆکردنی écumoire [fr]\npassoire گۆکردنی passoire [fr]\nsas گۆکردنی sas [fr]\ntamis گۆکردنی tamis [fr]\ntrémie گۆکردنی trémie [fr]\nvan بێژە کردن بە کرواتی [hr]\nvan گۆکردنی بێژە کردن لەلایەن teilki (مێ لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە کرواتی\nهاوبەشکردنی بێژەی van بە کرواتی:\nvan بێژە کردن بە بۆسنی [bs]\nvan گۆکردنی بێژە کردن لەلایەن znatizeljna (مێ لە بۆسنیا و هەرزەگۆڤینا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە بۆسنی\nهاوبەشکردنی بێژەی van بە بۆسنی:\nvan بێژە کردن بە چوڤاشی [cv]\nvan گۆکردنی بێژە کردن لەلایەن Armanti (نێر لە ڕووسیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە چوڤاشی\nهاوبەشکردنی بێژەی van بە چوڤاشی:\nvan بێژە کردن بە سویدی [sv]\nvan گۆکردنی بێژە کردن لەلایەن pernys32 (نێر لە سوێد)\nvan گۆکردنی بێژە کردن لەلایەن ret001 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە سویدی\nهاوبەشکردنی بێژەی van بە سویدی:\nvan بێژە کردن بە فلەمی [vls]\nvan گۆکردنی بێژە کردن لەلایەن KoenMohamed (نێر لە بەلژیکا)\nvan گۆکردنی بێژە کردن لەلایەن silkevr (مێ لە بەلژیکا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە فلەمی\nهاوبەشکردنی بێژەی van بە فلەمی:\nHet kasteel van Bouchout is mooi. گۆکردنی بێژە کردن لەلایەن mrLeopold (نێر لە بەلژیکا)\nAls sterspeler van de Belgisch Nationale voetbalploeg heeft Radja Nainggolan het grappigste kapsel, of niet ?. گۆکردنی بێژە کردن لەلایەن justmejuliex (مێ لە بەلژیکا)\nvan بێژە کردن بە نەرویژی بۆکماڵ [no]\nvan گۆکردنی بێژە کردن لەلایەن FredrikMH (نێر لە نۆرویژ)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە نەرویژی بۆکماڵ\nهاوبەشکردنی بێژەی van بە نەرویژی بۆکماڵ:\nvan بێژە کردن بە گالیسی [gl]\nvan گۆکردنی بێژە کردن لەلایەن Chechu (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە گالیسی\nهاوبەشکردنی بێژەی van بە گالیسی:\nvan بێژە کردن بە ئەڵمانی [de]\nvan گۆکردنی بێژە کردن لەلایەن Vortarulo (نێر لە ئەڵمانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئەڵمانی\nهاوبەشکردنی بێژەی van بە ئەڵمانی:\nvan بێژە کردن بە کلینگۆن [tlh]\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە کلینگۆن\nهاوبەشکردنی بێژەی van بە کلینگۆن:\nvan بێژە کردن بە ئافریکانس [af]\nvan گۆکردنی بێژە کردن لەلایەن melder319 (مێ لە ئەفریقای باشوور)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئافریکانس\nهاوبەشکردنی بێژەی van بە ئافریکانس:\nBroeder is 'n formele gebruik van die algemener term broer گۆکردنی بێژە کردن لەلایەن emare (نێر لە ئەفریقای باشوور)\nvan بێژە کردن بە ئۆکسیتان [oc]\nvan گۆکردنی بێژە کردن لەلایەن fabre (نێر لە فەڕەنسا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئۆکسیتان\nهاوبەشکردنی بێژەی van بە ئۆکسیتان:\nLos amics que van viéner. گۆکردنی بێژە کردن لەلایەن Mamisan40200 (نێر لە فەڕەنسا)\nvan بێژە کردن بە ئینتەرلینگوا [ia]\nvan گۆکردنی بێژە کردن لەلایەن torrente (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ئینتەرلینگوا\nهاوبەشکردنی بێژەی van بە ئینتەرلینگوا:\nvan بێژە کردن بە چیکی [cs]\nvan گۆکردنی بێژە کردن لەلایەن suicide (نێر لە کۆماری چێک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە چیکی\nهاوبەشکردنی بێژەی van بە چیکی:\nvan بێژە کردن بە ڕۆمانیایی [ro]\nvan گۆکردنی بێژە کردن لەلایەن Lilianuccia (مێ لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە ڕۆمانیایی\nهاوبەشکردنی بێژەی van بە ڕۆمانیایی:\nvan بێژە کردن بە کاتالانی [ca]\nvan گۆکردنی بێژە کردن لەلایەن Matinada (مێ لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە کاتالانی\nهاوبەشکردنی بێژەی van بە کاتالانی:\nMolts represaliats de la Guerra Civil Espanyola van marxar a França گۆکردنی بێژە کردن لەلایەن sesmallor (نێر لە ئیسپانیا)\nElls van al Mar گۆکردنی بێژە کردن لەلایەن multi22 (نێر لە ئیسپانیا)\nvan بێژە کردن بە دانمارکی [da]\nvan گۆکردنی بێژە کردن لەلایەن Futski (نێر لە دانمارک)\nvan گۆکردنی بێژە کردن لەلایەن daneza (مێ لە دانمارک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی van بە دانمارکی\nهاوبەشکردنی بێژەی van بە دانمارکی:\nvan بێژە نەکراون لە:\nvan تۆمارکردنی گۆکردنی van [ht] دەزانن چۆن "van" بێژە بکەن؟\nvan تۆمارکردنی گۆکردنی van [ms] دەزانن چۆن "van" بێژە بکەن؟\nvan تۆمارکردنی گۆکردنی van [sr] دەزانن چۆن "van" بێژە بکەن؟\nvan تۆمارکردنی گۆکردنی van [ast] دەزانن چۆن "van" بێژە بکەن؟\nداخوازی بێژە کردنی نوێ بێژە کردن بە: ئافریکانس ئەڵمانی ئوتریشی ئۆکسیتان ئیسپانی ئینتەرلینگوا ئینگلیزی بۆسنی پۆرتووگالی تورکی چوڤاشی چیکی دانمارکی ڕۆمانیایی سویدی سیربیایی فلەمی فەڕەنسی کاتالانی کرواتی کریۆلی هایتی کلینگۆن گالیسی مالایی نەرویژی بۆکماڵ هەنگاری(مەجاری) هوڵەندی


راگەیاندنی هاوبەشی رێكخراوی ئاسۆی ژنی كورد و رێكخراوەكانی ژنانی هەر چوار پارچەی كوردستان بە بۆنەی هێرشی داعش بۆ سەر كوردستان - کۆمەڵەی زەحمەتکێشانی کوردستان\nراگەیاندنی هاوبەشی رێكخراوی ئاسۆی ژنی كورد و رێكخراوەكانی ژنانی هەر چوار پارچەی كوردستان بە بۆنەی هێرشی داعش بۆ سەر كوردستان\nلە كوردستان، تەوای پێكهاتە وئاینەكان ،بەتایبەت چینی ژنان، رووبەروی مەترسیەكی زۆر گەورە بوونەتەوە. چەتە تیرۆریستەكانی داعش، دەیانەوێت دەست بەسەر ئەم خاكە پیرۆز و دێرینەدا بگرن و بیگەرێنەوە بۆ سەردەمی تاریكایی كۆنەپەرستی. بۆ ئەم مەبەستەش، ڕۆژ لە دوای ڕۆژ هێرش و پەلامارە دڕندەكانیان زیاتر دەكەن، ئێمە سەری رێز و نەوازش دادەنوێنین بۆ ئەو قارەمانانەی كەلە بەرخودانی بێوێنەدا ، بەرامبەر ئەو چەتانە گیانیان بەختكرد. لە دوای رۆژئاوا و لە مانگی حوزەیراندا كاتێك چەتەكانی داعش دەستیان بەسەر موسڵ دا گرت پیلانی داگیركردنی شەنگال و مەخموریان داڕشت. لە دوای هێرش و پەلاماردانی خاكی پیرۆزی ئێزدیەكان، بەهەزاران كەسیان لە شەنگال كوشتوە، بە سەدان كەس لە تینوێتی و لە برسان گیانیان لە دەستداوە، زیادتر لە ۲۰۰،۰۰۰ هەزار كەس لە ترسی كۆمەلكوژی ڕوویان لە چیای شەنگال و رۆژئاوای كوردستان كردووە،دڕندەیی ئەو گرووپە بە ڕاددەیەكە دەستدرێژی دەكەنە سەركڤ و ژنانی كورد و لە بازارەكانیان وەك كۆیلە بازرگانیان پێوە دەكرێت و دەیانفرۆشن . پێویستە هەموومان بزانین كە ئەوان شەڕی خۆیان لەژێر ناوی ئیسلام دا دەكەن، بەڵام لەحەقیقەت دا داعش هێزێكی دژ بە ئیسلامە. ئەم خاكە هەمیشە بیروباوەڕ و ئاینە جیاوازەكانی لە باوەش گرتوە و لە ئێستاشدا داعش بەنیازە كوردستان داگیر بكات و بیگەڕێنێتەوە سەردەمی تاریكایی و كۆنەپەرستی. ئەوان دەیانەوێت ڕەنگە جیاوازەكان، چینە جیاوازەكان، ئاین و باوەڕیە جیاوازەكان لەناوبەرن و هەموویان بكەن یەك رەنگ و یەك دەنگ و یەك شێوە، واتە هەولی لەناو بردنی تەواوی رەنگەكان دەدەن و دەیانەوێت تەنها رەنگی رەش و تاریكی ئاڵاكەیان بمێنێتەوە. بە كۆمەڵكوژی وهەرجۆرە هێرشێكی دڕندانە، بە هۆڤێتی و پەلاماری دژ بە مرۆڤایەتی یان ، هەوڵی لەناو بردنی چینە جیاوازەكان دەدەن.\nلێرە دا ئێمە وەك نوێنەرانی ئافرەتان و ژنانی هەر چوارپارچەی كوردستان،كە ئمیزاكانمان لە خوارەوە هاتووە ڕای دەگەیەنین كە: یەكەم / ژنانی كوردستان وەك هەمیشە ئازایانە و بە ورەی پۆڵاینەوە , ئامادەین شان بە شانی ئەو هێزانەی پارێزگاری لە خاكی كوردستان دەكەن تێبكۆشێن و لەوپێناوەدا گیان فیدایی بكەین . سڵاو بۆ ئەو ژنانە دەنێرین كە بەرگری لە كوردستان دەكەن. دووەم/ بە یەكگرتوویی ویەك گوتاری هەموو هەوڵ و چالاكییەكانمان بۆ خزمەتكردنی ئاوارەو لێ قەوماوان و ناساندنی ئەو تاوانە بە ناوەندی نێودەوڵەتی چڕ بكەینەوە . سێ‌یەم/ بانگەواز دەكەین بۆ گشت هێز و لایەنی نێو دەوڵەتی و مرۆڤ دۆست لەو كارەساتە دڕندە مرۆییەی كە ئەمرۆكە گەلی كوردستانی كردۆتە ئامانج , بێنە دەنگ و پاڵپشتییە مرۆییە كانی خۆیان خێرا تر و فراوانتر بكەن بۆ ئاوارە و قوربانیان و , ڕێگری بكەن لە ڕوودانی تاوانی جینۆساید و كارەساتی گەورەی مرۆیی كە خەریكە جارێكی تر هەڕەشە لە كوردستان دەكات . چوارەم / ئێمەی ژنانی كوردستان تەبایی و یەكڕیزی ماڵی كورد لەو دۆخەی ئەمڕۆ كوردستان پێیدا تێپەڕ دەبێت لە هەر شتێكی تر بە پێویست تر دەزانین و لەو پێناوەشدا لە خەباتی بەردەوام دا دەبین. هەر بۆ ئەو مەبەستە داواكارین كە هیچ هێز و لایەنێك ئەو دۆخە بۆ بەرژەوەندی تەسكی سیاسی بەكارنەهێنێت , چونكە چارەنووسی هەموو گەلی كوردستان لە ژێر هەڕەشە دایە . لە كۆتایی دا سەركەوتن هەر بۆ گەلی كوردستانە . 18.08.2014\n1-رێكخراووی پەیوەندییەكانی ئافرەتانی كورد\n2-ئەنجومەنی ژنانی كۆنگرەی نەتەوەیی كوردستان (كەنەكە)\n3- ژنانی بزووتنەوەی گۆڕان (پەرلەمانتاری هەرێمی كوردستان. د. جوان ئیسماعیل عەزیز) 4- یەكگرتووی خوشكانی ئیسلامی كوردستان\n5- ڕێكخراوی ژنانی ئازادی كوردستان\n6-ئەنجومەنی ژنانی عەشتار لە كامپی پەنابەرانی مەخموور\n7- ڕێكخراوەێ ژنانی ئازرمیهر كوردستان\n8-یەكێتی ژژنانی دێموكراتی كوردستانی ئێران\n9- كۆمەلەی ژنانی رۆژهەلات\n10- ڕێكخراوەێ ئافرەتانی خەباتی كوردستان\n11- ئاسۆی ژنی كورد\n12- ڕێكخراوی ژنانی ڕۆژئاوای كوردستان (یەكێتیا ستار) لە باشووری كوردستان .\n13- ئەنجومەنی ژنانی پارتی ئاشتی و دیموكراتی ( بەدەپە ) لە باشووری كوردستان .\n14- كۆمەڵەی مافی مرۆڤی كوردستان\n15- چنار سەعد عەبدوالله/ ئەندام لە گروپی ئاشتی ژنانی پارتە سیاسیەكانی كوردستان 16- مەیان خەیری بەگ/ بوكی سەرۆك رۆحانی ئێزیدی/ میر تەحسین بەگ\n17- د. رابیعە خانەقین چالاكوانی مافی مرۆڤ\n19- جەمیلە سالح/ ڕێكخراوی مافی مرۆف نێونەتەوەیی UNAMI\n20-ڤیان دزێیی: ئەندامی یەكیتی پەرلەمانتاران\n21- كەژاڵ هادی: جێگری سەرۆكی لیژنەی داكۆكی كردن لە مافەكانی ئافرەتان لە پەرلەمانی كوردستان\n22- بەڕێز عومەر: چالاكوانی كۆمەڵَگای مەدەنی\n23- كانیاو بایز – ئەندامی سكرتاریەتی كۆمەڵەی ئافرەتانی كوردستان – عیراق\n24- ناسكە عجیل ئیسماعیل/ چالاكوانی ژنان و بەرپرسی ڕێكخراوی گەشەپێدانی ژینگەیی 25- Dr. Viyan Silemani (Yekitiya Afretanî Kurdistan)\nhttps://www.komala.com/wp-content/uploads/2014/09/aso-womens-1.jpg 505 700 ئەدمین https://www.komala.com/wp-content/uploads/2014/03/logo.png ئەدمین2014-09-09 02:30:502014-09-09 02:30:50راگەیاندنی هاوبەشی رێكخراوی ئاسۆی ژنی كورد و رێكخراوەكانی ژنانی هەر چوار پارچەی كوردستان بە بۆنەی هێرشی داعش بۆ سەر كوردستان\nپەیامی رێكخراوەكانی كۆمەڵەی زەحمەتكێشانی كوردستان بە بۆنەی پەیوەست بوونی پۆلێ... دواڕۆژ ژمارە ٧٠


كوردستان: تێپه‌ڕاندنی قۆناخێکی خوێندن\nپاش سێساڵ هه‌وڵ وماندووبونی بێوچان و ده‌ستوپه‌نجه نه‌رمکردن له‌گه‌ڵ کێشه‌کانی ژیان، سه‌ره‌نجام توانیمان پێکه‌وه قۆناخی به‌کالۆریۆس له خوێندنه‌وه‌ی نێونه‌ته‌وه‌یی (Bachelor of Arts “International Studies”) ببڕین و وێڕای سه‌دان خوێندکاری دیکه‌ی ئوسترالی و نا ئوسترالی له ئاهه‌نگی پێدانی به‌ڵگه‌نامه‌ێ ده‌رچووندا به‌شدار بین و به‌ڵگه‌نامه‌ی ده‌رچونه‌که‌مان وه‌رگرین. گه‌لێک به‌لامه‌وه گرنگ بوو که پاش ساڵانێکی زۆر دورکه‌وتنه‌وه‌م له خوێندن ئه‌م ڕۆژه ببیم و پله‌یه‌کی خوێندن ببڕم(کاتی خۆی که کوردستانم به‌جێ هێشت به‌دۆست و هاوڕێکانم گوت مه‌به‌ستمه که دڕێژه به‌خوێندن بده‌م و ئه‌وه‌ش یه‌کێکه له هۆکاره‌کانی چونم بۆ ده‌ره‌وه). بۆ سوه‌یلای هاوڕێ و هاوژینیشم ئه‌وه‌نده به‌سه بڵێم که ئه‌وه‌نده تامه‌زرۆی خوێندن بوو، سه‌ره‌تا که تازه هاتبوو بۆ ئوسترالیا کاتێک به ته‌نیشت زانکۆی ئه‌ده‌ڵاید یان زانکۆی ئێس ئه‌ی دا تێده‌په‌ڕین هه‌موو جارێک ده‌یگوت ملم بشکایه به‌س ئابێره‌دا به‌سه‌ر بکه‌وتمایه! به‌خۆشیه‌وه نه‌ک هه‌ر ملی نه‌شکا به‌ڵکو به‌سه‌رکه‌وتووییه‌وه توانی پله‌ی به‌کالۆریۆس ببڕێت و ئێستا خه‌ریکی ته‌واوکردنی ماسته‌ره‌که‌یه‌تی. دیاره له‌و ماوه‌دا که ئه‌و خوێندنه‌مان ته‌واوکردوه، ئێمه که‌سێکی ڕه‌به‌نی بێ منداڵ نه‌بووین، به‌ڵکو خاوه‌نی دوو منداڵی چاوگه‌شین که ئه‌رکی گه‌وره‌کردنی ئه‌وانیشمان له ئه‌ستۆ بوو، هه‌رچه‌ند ڕه‌نگه به‌هۆی خوێندنه‌که‌وه نه‌مانتوانیبێ به‌شێوه‌ی پێویست باوکایه‌تی و دایکایه‌تی بکه‌ین، به‌ڵام له‌وه‌ی دڵنیام که باشترین هه‌وڵی خۆشمان داوه.\nشتێکی دیکه که جێگه‌ی سه‌رنج و له‌وانه‌یه پرسیاریش بێت که ئێمه چۆن هه‌ردوکمان پێکه‌وه له‌و به‌شه‌دا وه‌رگیراین و ته‌واویشمان کرد. سوه‌یلا پێش من له زانکۆ وه‌رگیرا بوو له به‌شێک(ئه‌ندازیاری کۆمپیوته‌ر) ده‌یخوێند که دواتر تێگه‌یشت که حه‌زی لێناکات و نه‌وه‌دونۆ له‌سه‌دی ئه‌وانه‌ی له‌و به‌شه له‌وکاته‌دا ده‌یانخوێند پیاو بوون و دیار بوو ئه‌ویش جۆرێک هه‌ستی نامۆیی تێدا دروست ببوو، هه‌رچه‌ند فره‌ش هانمدا که ڕادێی و سه‌ره‌نجام به خوێندنیشت له‌و به‌شه ئه‌و تابوه ده‌شکێنێ که ژنیش ده‌توانن له به‌شی ئاواد بخوێنن و سه‌ریش بکه‌ون به‌ڵام ناهه‌قی نه‌بوو و منیش پشتگیری هه‌ربڕیارێکیم ده‌کرد که بۆخۆی پێ باش بێت و له سه‌رکه‌وتنی دڵنیا بێت. به‌هه‌رحاڵ بڕیاریدا جارێکی دیکه ناونوسی بکاته‌وه که له به‌شێک له‌به‌شه‌کانی زانستی مرۆڤایه‌تی و پۆڵه‌تیک وه‌ربگیرێت و به ڕێکه‌وت منیش هه‌ر له‌و ده‌وروبه‌ره خۆم ناونوس کردبوو. ئێمه به چاوه‌ڕوانیه‌وه به‌ره‌و سه‌فه‌ری کوردستان و ئوروپا چوین. له کوردستانی ئازاد بوین له ڕێگای ئیمایله‌وه ئاگادارکراین که هه‌ردوکمان له به‌شی خوێندنی نێونه‌ته‌وه‌یدا جێگه‌یان داوینێ و ئێمه‌ش بێ سێ و دوو په‌سه‌ندمان کرد.\nله زانکۆ که‌متر خۆمان وه‌ک ژن و مێرد ده‌ناساند، مه‌گه‌ر ئه‌وه‌ی که‌سێک به‌هۆی نزیکیمانه‌وه پرسیاریان لێبکردینایه. زۆرتر وه‌یانده‌زانی که هاوڕێین و کاتێکیش ده‌یان زانی و ده‌مانگوت دوو منداڵیشمان هه‌یه، زۆر سه‌ریان سوڕده‌ما و ده‌یان گوت ژن ومێردیشن و ده‌شخوێنن و دومنداڵیشتان هه‌یه...واوو! به‌لای زۆرێک له ئینگلیزو ئوسترالیه‌کانه‌وه سه‌یر له‌وه‌دابوو که چۆن وه‌ڕزنابین له‌یه‌کتر، له زانکۆ هه‌ر پێکه‌وه و له‌ماڵیشه‌وه هه‌ر پێکه‌وه. له ڕاستیدا ئه‌م قۆناخه له‌ژیانمان هه‌م گرنگ بوو هه‌م پڕیش بوو له ئه‌زموون. به پێچه‌وانه‌ی هزرینی ئه‌و هاو زانکۆییانه‌شمان نه‌ک هه‌ر وه‌ڕز نه‌ده‌بووین به‌ڵکوو پێک‌وه‌بونمان هۆکارێکی گرینگیش بوو بۆ ئه‌وه‌ی به‌م ڕۆژه بگه‌ین و کێشه‌و چه‌ڵه‌مه‌کانی سه‌ر ڕێگاش به‌سه‌رکه‌وتوویی ببڕین، به‌واتایه‌کی دیکه له ژن و مێردێکی نه‌ریتیه‌وه ببینه هاوڕێش!\nله ماوه‌ی ئه‌وچه‌ند ساڵه‌دا به‌هۆی ئه‌و دۆخه‌وه که تێیدا بووین به تایبه‌ت من له کۆمه‌ڵێک چالاکی سیاسی و بۆ نمونه نوسین دواکه‌وتووم و ته‌نانه‌ت نه‌متوانیوه به‌شێوه‌ی پێویست به پێوه‌ندییه‌کانم له‌گه‌ڵ دۆستان و هاوڕێیان و ته‌نانه‌ت خزمانم ڕابگه‌م. بۆیه هه‌ست ده‌که‌م داوی لێبوردنێکیان قه‌رزدارم و هیوادارم لێم ببوورن. جێی خۆیه‌تی لێره‌دا له یادم نه‌چێت که سپاسی هه‌موو ئه‌ودۆست و هاوڕێانه‌ش بکه‌م که هانیان داوین له به‌رده‌وامی خوێندن و نه‌سڵه‌مینه‌وه له ته‌نگوچه‌ڵه‌مه‌کان. سپاسیش بۆ ئه‌ندامانی بنه‌ماڵه‌مان که هه‌رده‌م چاوه‌وه‌ڕێ بیستنی هه‌واڵی ته‌واوکردنی ئه‌و قۆناخه‌ی خوێندنی ئێمه‌بوون له ناویشیاندا برای هێژاو خۆشه‌ویست کاک عومه‌ر که هانده‌رێکی هه‌میشه‌ییمان بوو.\nposted by خالید عه‌زیزی | 14:22


دوای دەیەیەک لە چاوەروانی دواجار یەکێتی نیشتیمانی بریاریدا لە مانگی دیسەمبەری ئەمساڵدا کۆنگرە ببەستێ. ئەم کۆنگرەیە بەبەراورد بە کۆنگرەکانی تری تارادەیەک چارەنوسازە لەلایەک بەھۆی بونی بۆشای سەرۆک مام جەلال و لەلایەکی ترەوە بەھۆی کێشەو ململانێی نێوخۆی حزبەکە و ئاڵنگارییەکانی ناوچەکەوە.\nئەنجامدانی کۆنگرە بۆ ھەموو پارتێکی سیاسی رۆژھەڵاتی ناڤین ئاسان نییەو دەرگیری کۆمەڵێک کێشەو گرفتی دەکاتەوە بۆ یەکێتیش وەک ھەر پارتێکی سیاسی تر ناتوانێ بە سانایی کۆنگرە ببەستێ و چارەسەری برین و کۆی کێشە کەڵەکەبووەکانی بکا.\nبەمێژووی یەکێتی ھیچ کات سەرکردایەتیەکەی ھێندەی ئەم سەرکردایەتیەی ئێستای پاشکۆو لاوازنەبووە، بەجۆرێک کەمینەیەکی باشیان نەبێ بچوکترین وتار یا دەربرینێکی بابەتیان نەبووە لەھەمبەر دوژمنانی یەکێتی، بەشێکیان بۆ ئەجنداو مەرامی حزبی سیاسی تر کار دەکەن، وە بەشێکی تریان نەخۆشی و تەمەن تەنگی پێھەڵچنیون، بەشەکەی تریشیان لەپێناو بەرژەوەندی تایبەتیدا دەستبەرداری تەواوی خەباتی شۆرشگێری خۆیان و رابردوی حیزبەکەیان بونە!\nیەکێتی بۆ ئەوەی ببێتەوە بە یەکێتیەکەی جاران و بکەوێتە سەر شاڕێگای خزمەتکردنی کۆمەڵانی خەڵک و لە ئاست داواو متمانەی خەڵک و کادیرەکانیدابێ دەبێ کۆنگرەیەکی نەوعی ئەنجامبدا کە ببێ بەھۆی گۆرینی و ستراتیج و ستراکچەری حزبەکەو ھەروەھا گۆرینی روخسارە دووبارەکانی!\nکادرو ئەندامانی (ی ن ک) دەبێ بژاردەیەکی دروست ھەڵبژێرێن، تێرامانێکی سادە لە ئاست نەنگی و ئاکت و وتارەکانی ئەم دواییەی سەرکردەکانی بەسە بۆ ئەوەی کە جارێکی تر متمانەیان پێ نەدرێتەوە! ئەوەی ئەوان بە یەکێتیان کرد ھەرگیز نەیارەکان ئەو جورئەتەیان نەبوو، ھەر ئەوان بوون شایعەیان دژ بە یەکێتی دەکردو ھاوئاوازی بارزانی بوون لە ریفرادۆمەکەداو دواتریش یەکێتیان تەخوینکرد بە شانزەی ئۆکتۆبەرو خیانەتی سی و ئابیان ھاوتای خەباتی مام جەلال کردو ھۆکاربوون بۆ لاسەنگی ھێزو بچوکبونەوەی حزبی شەھیدان!\nحەق وایە لە ھەڵبژاردنی سەرکردایەتی و لە کاتی دەنگدانی کۆنگرەدا بەراوردێکی لۆجیکیانە بکرێ بۆ بریاردان لەسەر فیدباکی ئەو جۆرە مەعدەنانەو ئەوانەشی کە بەرامبەر ھەموو تەحەداکانی سەر یەکێتی شێلگیرانە وەستان و رێگربوون لە لاوازی و نەمانی یەکێتی و لەباربردنی خەونی نەزۆکی لەمێژینەی نەیاراندا.


ڕێنمایی نوێ بۆ هاوردەی ئۆتۆمبێلی لێدراو و خوارمۆدێل دەخرێتەڕوو - تۆڕی میدیایی خەڵک\nژمارەیەك لە فەرمانگەكانی سەر بە هەردوو وەزارەتی دارایی و ناوخۆی حكومەتی هەرێم بەمەبەستی هاوردەكردنی ئۆتۆمبێلی لێدراو و خوارمۆدێل لە یاداشتێكدا چەند پێشنیازێك دەخەنەڕوو، كە لەوانە ئۆتۆمبێلەكە ژێرئاوكەوتوو یا سووتاو و بڕاوە نەبێت و هەروەها هەردوو ئێرباگی شوفێر و تەنیشت شوفێر كار بكات.\nبەڕێوەبەری گشتیی گومرگی هەرێم و بەڕێوەبەری گشتی دیوانی وەزارەتی ناوخۆ و بەڕێوەبەری هاتووچۆی پارێزگاكانی هەرێم بۆ هاوردەكردنی ئۆتۆمبێلی لێدراو و خوارمۆدێل چەند پێشنیازێكیان تایبەت بە هاوردەكردنی ئەو ئۆتۆمبێلانە خستۆتەڕوو.\nبەپێی پێشنیازەكان پێوستە ئەو ئۆتۆمبێلانەی هاوردەدەكرێن ، ئەم كەموكوڕییانەی تێدا نەبێت ( ژێرئاوكەوتوو، سووتاو و بڕاوە نەبێت و هەردوو ئێرباگی شوفێر و تەنیشت شوفێر كار بكات).\nئەوەشهاتووە، كە بۆ دەركردنی ڕێنمایی نوێ ، 10 جۆر ئۆتۆمبێل ڕێگەپێدراون مۆدیلی تا 10 ساڵ خوارتریان هاوردە بكرێت، بەمەرجێك بڕی ملیۆن و 500 هەزار دینار بدرێت بۆ هەر ساڵێك خوار مۆدێل.\nلە پێشنیازەكان باس لەوەشكراوە، كە ئۆتۆمبێلی لێدراو و چاكنەكراوە، ڕێگەی هاوردەكردنیان پێدەدرێت، بەمەرجێك نابێت پێش چاككردنەوە بچنە سەر شەقامەكان، وەك ئەوەی لە پێشنیازەكاندا هاتووە.\nئەوەشخراوەتەڕوو، كە 80٪ی ڕسوماتە دیاریكراوەكانی ئەو پێشنیازە بۆ وەزارەتی دارایی دەبێت و 20٪ی دەخرێتە سەر هەژماری پەرەپێدانی هاتوچۆی پارێزگاكان.


15:08 - 16 بەفرانبار 2717\nکوردستان میدیا: شەش ڕێکخراوی کورد و ئێرانی بەیانییەیەکیان بۆ پشتیوانی لە خۆپیشاندانە ناڕەزایەتییەکانی خەڵکی ئێران بڵاو کردەوە و ڕایانگەیاند: پشتیوانی له ناڕەزایەتییەکانی خەڵک دژ بە گرانی، بێکاری، خەفەقان و گەندەڵی لە ڕێژیمی ئیسلامیی ئێراندا دەکەین.\nبەشێک لەم ڕاگەیەندراوە بەم چەشنەیە:\nپشتیوانی له ناڕەزایەتییەکانی خەڵک دژ بە گرانی، بێکاری، خەفەقان و گەندەڵی لە ڕێژیمی ئیسلامیی ئێراندا دەکەین.\nماوەی یەک حەوتوویە کە شارە جیاوازەکانی ئێران، شایەتی کۆبوونە ناڕەزایەتییەکانن. خۆپیشاندانێک کە ٧ی بەفرانبار لە شاری مەشهەد بە دروشمگەلێک دژی گرانی، بێکاری و بێبەشی دەستی پێکرد، بە خێرایی لە ماوەی چەند ڕۆژدا زۆربەی شارە بچووک و گەورەکانی سەرانسەری ئێرانی گرتەوە و هێدی هێدی ڕادیکاڵتر بوو و بە دروشمەکانی وەک آقا خدایی می‌کنه ، ملت گدایی می‌کنه، اسلام رو پله کردید، مردم رو ذله کردید، اصلاح طلب اصولگرا ديگه تمامه ماجرا، مرگ بر روحانی، مرگ بر دیکتاتور، جمهوری اسلامی، نمی خواهیم! نمی خواهیم! ڕاستەوخۆ وەلی فەقیهـ، سەرکۆماری ڕێژیم، بەرپرسانی حکووومەتی و لە ئەنجامدا خودی نیزامیان کردە ئامانج.\nناڕەزایەتییەکانی خەڵک دەرخەری قەیرانی قووڵی ئابووری، گەندەڵیی هەوسار بڕدراو لە دەزگای حکوومەت، بێ کیفایەتی، دزیی دەوڵەتییەکان و سەرکوت و دیکتاتۆریە. ئەو خۆپیشاندانە ڕیشەی لە ٣٨ ساڵ حکوومەتی ناشایست و گەندەڵیی کۆماری ئیسلامیدا هەیە. لەو ٣٨ ساڵەدا دەوڵەتانی زۆر بە ناونیشانی وەک، خدمتگزار، سازندگی، اصلاح طلبی، امام زمانی هاتنە سەرکار و ڕۆیشتن و جیا لە دزی و تاڵانی سەرەوتی میللی، خاڵی کردنی گیرفان و پەرەپێدانی بێکاری، هەژاری و چارەڕەشی و بەردەوامی سەرکوتەکان هیچ شتێکیان بۆ خەڵک بەجێ نەهێشت. لە دوای ئەواندا دوەڵەتی تدبیر و امید هاتووە تا ئەوەیکە ماوەتەوە بە باش و خراپ بیدزیت و گەسکی لێ بدات. بێ هۆ نییە کە ئێستا ناڕەزایەتی کرێکاران بە دۆخی بژێوی خۆیان و بنەماڵەکانیان دژ بە دامەزراوە ماڵییەکان، خانەنشینکراون، بزووتنەوە خوێندکارییەکان و هەموو توێژەکانی دیکەی کۆمەڵگه پەرەی سەندووە و لە ماوەی مانگەکانی ڕابردوودا ڕۆژێک نەبووە کە لە ڕاگەیاندنەکاندا هەواڵێک لە کۆبوونەوە و ناڕەزایەتییەکان نەبیسرێت و نەبینرێت.\nلە بەشێکی دیکەی ئەو بەیانییەدا هاتووە کە حەسەن ڕۆحانی بە کاری فریودەرانە، ڕەخنه و ناڕەزایەتییەکانی خەڵکی به مافی خەڵک زانیوە. دوای تێپەڕبوونی ٤ ڕۆژ لە ناڕەزایەتییەکانی خەڵک نەتەنیا بڕیاری دا کاناڵی تێلێگرام و ئینستاگرام بپچڕێنن بەڵکوو هەڕەشەی سەرکوتی لە خەڵک کرد.\nلە کۆتایی ئەو بەیانییەدا هاتووە هەستانەوەی خەڵک دژی کۆماری ئیسلامیی ئێران دەرخەری ئەوەیە کە پێش هەموو شتێک خەڵکی ئێران لە زوڵم و زۆری ئەو ڕێژیمە ئاگادار بوونەتەوە و دژی سەرمایەداریی دینی وەخۆ هاتوونەتەوە و خوازیاری ڕووخانی ئەو حکوومەتەن.\nکۆمه‌ڵەی زەحمەتکێشانی کوردستانی ئێران\nڕێکخراوی یەکیەتیی فیدائیانی خەڵکقی ئێران\nشۆرای کاتی سوسياليستە چەپەکانی ئێران\nشۆرای هاوئاهەنگی بزووتنەوەی کۆماريخوازانی دێموکرات و لائيکی ئێران\n١٤ی بەفرانباری ۱٣۹۶ – ٤ی ژانویه ٢٠١٨


هۆستی خۆڕا (FREE Hosting) (په‌ڕه 1) - Domain, DNS, SSL و پەیوەندیدار بە دۆمەین - مەکۆکانی وێبچن\nهۆستی خۆڕا (FREE Hosting)\nمەکۆکانی وێبچن » Domain, DNS, SSL و پەیوەندیدار بە دۆمەین » هۆستی خۆڕا (FREE Hosting)\n1 بابه‌ته‌كانی ari-designs 2012-12-12 16:07:31\nبابه‌ت: هۆستی خۆڕا (FREE Hosting)\nدوای دابڕانم بۆ ماوه‌ی 3 ساڵ ئه‌مڕۆ گه‌ڕامه‌وه ویبچن!!\nپێم خۆش بوو ئه‌م هۆسته‌تان پێ ئاشنا بکه‌م بۆ ئه‌وه‌ی هۆستێك بۆ ماڵپه‌ره‌که‌تان دابین بکه‌ن به‌خۆڕایی (FREE) به‌کۆمه‌ڵێك تابه‌ت مه‌ندی نایابه‌وه، پێویستت ته‌نیا به ناوتۆمار کردن هه‌یه دوای خۆتۆمار کردن خۆکار هۆسته‌که‌تان چالاك ئه‌بێت.\n- 16 powerful servers around the globe\n- Our Own Control Panel\n- Powerful Auto Installer\n- No Ads (on all plans)\n- You can place your own ads\n- Blazing Fast Hosting\n- And much more! We also offer tons of applications on the auto installer:\n- Os ticket\nئه‌توانن 2 دۆمین له ڕێگه‌ی (Nameserver) به‌م هۆسته‌وه ببه‌ستنه‌وه .\nلێره ناوتۆمار بکه\n2 وه‌ڵامه‌كانی ahmad_kurd 2012-12-12 16:12:51\nوه‌ڵام: هۆستی خۆڕا (FREE Hosting)\nبه‌وهیوایه‌م به زانیاریکی زۆره‌وه گه‌ڕابیته‌وه وێبچن\nته‌مه‌ن دریژبیت بابه‌تیکی به‌سووده\n3 وه‌ڵامه‌كانی ITkurd 2012-12-13 22:16:23\n4 وه‌ڵامه‌كانی Broosk 2012-12-15 21:45:21\n5 وه‌ڵامه‌كانی ari-designs 2012-12-16 15:45:41 (دەستکاری کراوە: ari-designs 2012-12-16 16:41:46)\nمن خۆم ماڵپه‌رم داناوه\nناوکه‌تم بینی خۆت تۆمار کردوه به‌ڵام دڵنیام نه‌ت زانیوه هه‌ژمار دروست بکه‌ی.!\nBroosk -- Pending 2012-12-15 16:26:24\n6 وه‌ڵامه‌كانی Broosk 2012-12-17 19:23:16\nزۆری لێ نازانین ئێمە و مانان.\nتۆ دیارە لێی ئەزانیت. بابەتەکەت فڕێ دەدەمە ئەرشیفەوە!\n7 وه‌ڵامه‌كانی Pshtiwan_95 2012-12-17 19:32:16\nبەداخەوە! کاک زانیت خۆت ڕاست ناکەیت ئەڵێى بابەت بۆ ئەڕشیف!\n8 وه‌ڵامه‌كانی ari-designs 2012-12-17 19:56:21 (دەستکاری کراوە: ari-designs 2012-12-17 20:07:01)\nتۆ وا ئه‌زانی که کراوی به به‌ڕێوبه‌ر ئیتر ئێمه ئه‌بێت هه‌ڕجیت وت بلێم وایه قوربان!!!\nتۆ هێچ شاره‌زایه‌کت نیه ئه‌گه‌ر ئه‌و مه‌کۆ عه‌ره‌بیانه نه‌بوایه ئێستایش نه‌ت ئه‌توانی په‌ره‌یه‌ک به چ ت م ڵ دروست بکه‌یت.\nمن 3 ساڵ پێش ئێستایش له به‌ر تۆ بوو ئه‌م مه‌کۆم ته‌رك کرد..\nپێم سه‌یره کاك ئاسۆ تۆی کردوه به به‌رێوبه‌ر به شێوه شت بنوسی !!!!\nتاقه‌تم نیه زایاتر وه‌ڵامت به‌مه‌وه به پێم خۆشه کاک ئاسۆ به ئه‌دمینه‌کانا بچێته‌وه و نامه‌یشی بۆ ئه‌نێرم ئێره‌ت له‌گه‌ڵ کۆڵان لێ تێك چوه به‌و شێوه ئه‌نوسیت..\n9 وه‌ڵامه‌كانی Broosk 2012-12-17 21:00:40\nچاوەکەم ئەگەر من تاقەتی ئەم دەمەقاڵێیەم هەبووایە هەر وەختی خۆی لە فەیسبووک کە نامە لاکۆڵانییەکەت نارد بۆم و بێ هۆکار کەوتیتە قسەی لابەلا، وەڵامم بۆ ئەنووسیت.\nتکایە ئەم جارە مان مەگرە، من دەستم پێتەوە نییە لێرە بیت، ئەتوانیت بڕۆیت. ٣ ساڵە وێبچن بەو باشترین شێوە بێ ئەزیزت بەڕێوەدەبەین؛ ئەندامانی خۆشەویست لەپێش بەڕێوەبەرانەوە ئەم کارەیان کردووە.\nلەبەرئەوە فەرموو، چیت لەدڵدایە بۆ بەڕێوەبەرایەتی بنێرە و کەمتەرخەمی مەکە لەوەی دەر بکرێم لێرە، بەڵکو سەرکەوتوو بیت .\nهێشتا وەک چاودێرێک قسە دەکەم کە لەپێش هەموو شتێکەوە بەرپرسیارم لەوەی حورمەتی وێبچن و ئەندامەکانی و چاودێرەکانی وەک خۆی بهێڵمەوە، دەنا دوو وشەم بۆت دەنووسی لەسەر لێدوانەکە کە گوایە من لەماڵپەرە عەرەبییەکانەوە فێربووم.\nفەرموو ئەوە بابەتە کۆنەکانە ئەندامان سەیری بکەن خۆیان، بزانین ئێمە کۆددزین یان دەیزانین. دوای ئەوە تکایە ئەو شەرەفەم لەئەزیزتەوە ناوێت کە دانمان پیا بنێیت، چی دەڵێیت وایە و هیچی ترت بۆ نانووسم چوونکە دەمەوێت ڕێزی وێبچن و ئەندامان و چاودێرانی بگرم.\nڕقێکی بێ هۆت هەیە، فەرموو بیبەرە دەرەوەی وێبچن.\n10 وه‌ڵامه‌كانی گه‌یلان 2012-12-18 23:20:29\nکاک ئاری خۆشهاتیتەوە سەرچاوانمان،\nبرای ئەزیزم لە زانیاری گۆڕینەوەدا لاموابێت نابێت هەرگیز ڕق و کینە بخرێتەڕوو، چی ئەزانی بینووسە چی ئەزانم ئەینووسم نە من و نەتۆ ئەوە بۆ کەسێکی تایبەت ناکەین بەڵکو بۆ کۆمەڵگاکەمان دەیکەین، کاتێک کە تۆ شتێک بڵاو دەکەیتەوە گەر من ڕقم بەرامبەرت هەبێت مانای ئەوە نیە بابەتەکەت ناوخێنمەوە بەڵکو بە خۆشحاڵییەووە دەخوێنمەوە و دەست خۆشیشت لیدەکەم، بەڵام ئەو ڕقەی کە هەمە لێرە لە پەیامەکانمدا نایان نووسم، بەڵکو بە زانیاری وەڵامیت دەدەمەوە، جا تکایە بۆ تۆ و کاک برووسکیش، ڕق و کینەی شەخسی لێرە مەهێنە بەر باس، لێرە زانیارییەکانتان ئاڵوگۆڕ بکەن باشترە لەوە.\nدووبارە بەخێربێیتەوە و وێبچن ماڵی تۆ و هەموومانە.


شه‌ش مانگی داهاتوو ئاینده‌ی حوكمڕانی كوردستان دیاری ده‌كات | نیقاش\nهه‌رێمی كوردستان به‌دوو ده‌سه‌ڵاتی ناته‌واوی یاسادانان‌و جێبه‌جێكردنه‌وه به‌ڕێوه‌ده‌چێت، له‌و چه‌ند مانگه ته‌مه‌نی په‌رله‌مانیش كه ماوه نازانرێ ئاینده‌ی حوكمداری روو له‌كوێ ده‌كات.\n21.03.2017 | سلێمانی\nسەرۆکایەتی پەرلەمان لەگەڵ ئەنجومەنی وەزیران ( :وێنه موقع حكومة اقليم كردستان)\nله‌مانگی ئابی ساڵی 2015ه‌وه ناكۆكی له‌سه‌ر پۆسته‌كه‌ی مه‌سعود بارزانی دروست بووه‌و به‌شێكی لایه‌نه كوردییه‌كان، له‌پێشیانه‌وه بزوتنه‌وه‌ی گۆڕان پێیان وایه بارزانی هیچ شه‌رعیه‌تێكی یاسایی نه‌ماوه بۆ ئه‌وه‌ی سه‌رۆكی هه‌رێم بێت، له‌به‌رامبه‌ردا له‌مانگی تشرینی یه‌كه‌می هه‌مان ساڵه‌وه حیزبه‌كه‌ی بارزانی یه‌كلایه‌نه مافی سه‌رۆكایه‌تی په‌رله‌مانیان له‌یوسف محه‌مه‌دی بزوتنه‌وه‌ی گۆڕان سه‌ندووه‌ته‌وه‌و پێیان وایه مافی سه‌رۆكایه‌تی په‌رله‌مانی نییه، له‌و كاته‌شه‌وه رێیان نه‌داوه بچێته هه‌ولێر پایته‌خت.\nكه‌واته ئێستا هه‌رێمی كوردستان نه سه‌رۆكاكه‌ی به‌لای هه‌موو لایه‌نه‌كانه‌وه سه‌رۆكه‌و نه سه‌رۆكی په‌رله‌مانه‌كه‌شی به‌لای هه‌موو لایه‌نه‌كانه‌وه له‌لوتكه‌ی ده‌سه‌ڵاتی یاسا داناندا ماوه، شه‌ش مانگیش له‌عومری ئه‌م خوله‌ی په‌رله‌مان ماوه‌و نازانرێ ئه‌و بۆشاییه یاساییه‌ی دروست ده‌بێ چۆن چاره ده‌كرێت.\nله‌ماوه‌ی رابردوودا چه‌ندین پرۆژه‌ی یه‌كلایه‌نه‌ی چاره‌سه‌ر بۆ كۆتایی هێنان به‌كێشه ناوخۆییه‌كانی كوردستان خرانه روو، به‌ڵام هه‌موویان بێ ئه‌وه‌ی رۆشنایی ببینن وه‌لا خران.\nدواین دوو پرۆژه له‌لایه‌ن یه‌كگرتووی ئیسلامی‌و یه‌كێتی نیشتیمانی خراونه‌ته روو، به‌ڵام ئه‌وانیش هه‌تا ئێستا ئاسۆیان روون نییه.\nپرۆژه‌كه‌ی یه‌كگرتووی ئیسلامی كوردستان له 12 خاڵ پێكهاتووه‌و به‌قسه‌ی عوسمان كاروانی ئه‌ندامی سه‌ركردایه‌تی حیزبه‌كه، پرۆژه‌كه‌یان هه‌مه‌لایه‌نه‌یه بۆ چاره‌سه‌ری كێشه سیاسی‌و ئابوورییه‌كانی هه‌رێم.\nعوسمان كاروانی به"نیقاش"ی راگه‌یاند، پرۆژه‌كه‌یان خستووه‌ته به‌رده‌م سه‌رجه‌م لایه‌نه‌كانی هه‌رێم‌و مه‌سعود بارزانی، به‌ڵام نه‌یشارده‌وه، به‌ده‌مه‌واهاتنێكی ئه‌تۆ بۆ پرۆژه‌كه‌یان نه‌بووه.\nجگه له‌پرۆژه‌كه‌ی یه‌كگرتوو، یه‌كێتی نیشتمانی كوردستانیش نه‌خشه‌رێگایه‌كی هه‌شت خاڵی ئاماده‌كردووه، كه بڕیاره بیخاته به‌رده‌م لایه‌نه سیاسییه‌كان، ئه‌وه‌ش وه‌ك هه‌وڵێك بۆ چاره‌سه‌ری.\nفه‌رید ئه‌سه‌سه‌رد ئه‌ندامی سه‌ركردایه‌تی یه‌كێتی، كه یه‌كێكه له‌ئاماده‌كارانی نه‌خشه‌رێگاكه‌ی حیزبه‌كه‌ی، باسی له‌وه كرد ئه‌گه‌ر لایه‌نه‌كان وه‌ك ده‌ستپێشخه‌ری‌و پرۆژه‌كانی تر به‌ده‌مه‌وه‌هاتنیان بۆ نه‌خشه‌رێگاكه‌ی ئه‌وانیش هه‌بێت ئه‌وه ئه‌نجامێكی نابێت.\nئه‌سه‌سه‌رد به"نیقاش"ی وت "پرۆژه‌كه‌مان هه‌مه لایه‌نه‌یه‌و هاوسه‌نگی سیاسی لایه‌نه‌كان تێدا پارێزراوه، به‌دڵنیایی هۆكارێك ده‌بێت بۆ چاره‌سه‌ری كێشه‌كان".\nكێشه‌ی لایه‌نه سیاسییه‌كانی هه‌رێم ئه‌وه‌یه متمانه‌یان به‌یه‌كتر نه‌ماوه‌و هه‌ر پرۆژه‌یه‌كیش ده‌خرێته روو به‌گومانه‌وه ته‌ماشای ده‌كه‌ن، بۆیه ئه‌نجامی لێ ناكه‌وێته‌وه.\nرێبوار حه‌مه‌د وته‌بێژی ئه‌نجوومه‌نی سیاسی كۆمه‌ڵی ئیسلامی كوردستان دان به‌وه‌دا ده‌نێت، هه‌موو هه‌وڵه‌كان‌و ده‌ستپێشخه‌رییه‌كان‌و پرۆژه‌و نه‌خشه‌رێگان بۆ چاره‌سه‌ری كێشه‌كانی هه‌رێمی كوردستان به‌بنبه‌ست گه‌یشتوون.\nله‌مڕووه‌وه به"نیقاش"ی وت "هۆكاری سه‌ره‌كی به‌ئه‌نجامنه‌گه‌یشتنی هه‌وڵه‌كان ئه‌وه‌یه، كه لایه‌نه سیاسییه‌كان، به‌تایبه‌تی لایه‌نه ده‌سه‌ڵاتداره‌كان ئیراده‌یان نییه بۆ چاره‌سه‌ری كێشه‌كان ئێمه وای ده‌بینین، به‌رژه‌وه‌ندیان له‌م دۆخه‌دایه، بۆیه درێژه‌ی پێده‌ده‌ن، ئه‌مه جگه له‌وه‌ی هیچ لایه‌ك متمانه‌ی به‌ئه‌وی تر نییه".\nیا هه‌ڵبژاردن یا درێژكردنه‌وه\nدوای شكست هێنانی ئه‌و هه‌وڵانه، دوو سیناریۆی سه‌ره‌كی له‌به‌رده‌م پرۆسه‌ی سیاسی هه‌رێمدایه، یه‌كه‌میان ئه‌نجامدانی هه‌ڵبژاردنی په‌رله‌مانی كوردستان، ئه‌وی دووه‌میشیان درێژكردنه‌وه‌ی ته‌مه‌نی په‌رله‌مان‌و سه‌رۆكی هه‌رێمه.\nشیروان زرار نه‌بی، وته‌بێژی ده‌سته‌ی باڵای سه‌ربه‌خۆی هه‌ڵبژاردن‌و ڕاپرسی هه‌رێم له‌میانی كۆنگره‌یه‌كی رۆژنامه‌وانی هه‌فته‌ی یه‌كه‌می ئه‌م مانگه رایگه‌یاند "حكومه‌تی هه‌رێم بودجه‌ی هه‌ڵبژاردنی په‌رله‌مان‌و سه‌رۆكایه‌تی هه‌رێمی په‌سه‌ندكردووه‌و چاوه‌ڕوانین فه‌رمانمان پێبگات بۆ ئه‌نجامدانی هه‌ڵبژاردنه‌كان".\nساڵی 2013 هه‌ڵبژاردنی په‌رله‌مانی كوردستان كراوه‌و له‌ساڵی 2009شه‌وه هه‌ڵبژاردنی سه‌رۆكایه‌تی هه‌رێم نه‌كراوه‌و به‌پێی یاساش له‌مانگی 9ی ئه‌مساڵ واده‌ی په‌رله‌مانی كوردستان ته‌واوده‌بێت، ئه‌مه جگه له‌وه‌ی له‌ئابی دوو ساڵ له‌مه‌وبه‌ره‌وه به‌شێك له‌لایه‌نه‌كان ده‌ڵێن واده‌ی سه‌رۆكایه‌تی بارزانی به‌پێی یاسا كۆتایی هاتووه.\nخه‌سره‌و گۆران به‌رپرسی مه‌كته‌بی هه‌ڵبژاردنی پارتی دیموكراتی كوردستان به"نیقاش"ی وت "پاش بێئه‌نجامبوونی هه‌وڵه‌كان، پارتی ئه‌نجامدانی هه‌ڵبژاردن وه‌ك باشترین رێگه چاره‌سه‌ر ده‌بینێت، بۆیه له‌مساڵدا هه‌ڵبژاردن بۆ په‌رله‌مان‌و سه‌رۆكایه‌تی هه‌رێم ده‌كرێت".\nبه‌رپرسانی هه‌ر چوار لایه‌نه‌كه‌ی تر "یه‌كێتی نیشتیمانی، گۆڕان، یه‌كگرتوو، كۆمه‌ڵ" له‌لێدوانیاندا بۆ "نیقاش" به‌زه‌حمه‌تیان زانی هه‌ڵبژاردن له‌مباره نارێكه‌ی هه‌رێمدا به‌ڕێوه ببرێت‌و وه‌ك كارتێكی فشاریان بینی له‌لایه‌ن پارتی دیموكراته‌وه.\nمحه‌مه‌د عه‌لی رێكخه‌ری ژووی توێژینه‌وه‌ی سیاسی بزووتنه‌وه‌ی گۆڕان به"نیقاش"ی وت "ئه‌نجامدانی هه‌ڵبژاردن هه‌وڵێكی باشه بۆ چاره‌سه‌ری كێشه‌كان‌و ئێمه له‌گه‌ڵیداین، به‌ڵام نه هه‌رێم دۆخی سیاسی‌و یاسایی هه‌ڵبژاردنی هه‌یه، نه باری ده‌روونی خه‌ڵكی هه‌رێمیش هی ئه‌وه‌یه به‌شداری هه‌ڵبژاردن بكات، بۆیه ئه‌نجامدانی به‌ئه‌سته‌م ده‌بینین".\nئه‌و چوار لایه‌نه سیاسییه پێیان وایه به‌هۆی له‌كاركه‌وتنی په‌رله‌مان ناتوانرێ بڕیار له‌به‌ڕێوه‌بردنی هه‌ڵبژاردن بدرێت، به‌ڵام پارتی رایه‌كی تری هه‌یه.\nفرسه‌ت سۆفی، په‌رله‌مانتار له‌لیژنه‌ی یاسایی په‌رله‌مان له‌سه‌ر فراكسیۆنی پارتی دیموكرات به"نیقاش"ی وت "سه‌رۆكی هه‌رێم 60 رۆژ پێش كۆتایی واده‌ی په‌رله‌مانی كوردستان له 6ی ئه‌یلولی ئه‌مساڵ ده‌توانێت مه‌رسوومی سه‌رۆكایه‌تی هه‌رێم ده‌ربكات‌و واده‌ی هه‌ڵبژاردن دیاریبكات‌و كۆمیسیۆنیش له‌و واده‌یه‌دا هه‌ڵبژاردن ئه‌نجامبدات".\nئه‌گه‌ر هه‌ڵبژاردن سه‌رنه‌گرێت سیناریۆی دووه‌م درێژكردنه‌وه‌ی واده‌ی په‌رله‌مانی كوردستان‌و سه‌رۆكایه‌تی هه‌رێمی كوردستانه، به‌تایبه‌تی كه هه‌رێم له‌م رووه‌وه پێشینه‌ی زۆری هه‌یه.\nساڵی 1992 یه‌كه‌م هه‌ڵبژاردنی په‌رله‌مانی له‌كوردستان به‌ڕێوه‌چوو، ده‌بوو چوار ساڵ دواترو له‌ئایاری ساڵی 1996 هه‌ڵبژاردنێكی تر بكرێت، به‌ڵام ئه‌و كاته گه‌رمه‌ی شه‌ڕی پارتی دیموكراتی كوردستان‌و یه‌كێتی نیشتیمانی بووه، بۆیه ئه‌و خوله بووه درێژترین خولی په‌رله‌مان‌و تا ساڵی 2005 درێژكرایه‌وه.\nبۆ سه‌رۆكایه‌تی هه‌رێمیش به‌هه‌مان شێوه‌یه، بارزانی ساڵ 2009 له‌هه‌ڵبژاردندا بووه سه‌رۆكی هه‌رێم، ساڵی 2013 بۆ دوو ساڵ ماوه‌ی ده‌سه‌ڵاته‌كه‌ی درێژكرایه‌وه، ساڵی 2015ش به‌بڕیارێكی ئه‌نجومه‌نی شورا كه ده‌سته‌یه‌كی راوێژكاری یاساییه تائێستا سه‌رۆكه.\nسه‌رچاوه‌یه‌ك له‌په‌رله‌مانی كوردستان كه نزیكه له‌بزوتنه‌وه‌ی گۆڕانه‌وه ئاماژه‌ی به‌وه كرد كه ئه‌وان زانیارییان لایه پارتی دیموكراتی كوردستان كار بۆ درێژكردنه‌وه‌ی جارێكی تری ماوه‌ی په‌رله‌مان‌و سه‌رۆكایه‌تی هه‌رێم ده‌كات‌و بابه‌تی بارسكردنی هه‌ڵبژاردن ته‌نیا "كارتی گوشار"ه.\nئه‌و سه‌رچاوه‌یه‌ی گۆڕان وتی "پارتی بۆ بژارده‌ی درێژكردنه‌وه‌ی ماوه‌ی ده‌سه‌ڵاته‌كان قسه‌ی له‌گه‌ڵ یه‌كێتی نیشتیمانی‌و یه‌كگرتووی ئیسلامی كردووه".\nئه‌وبه‌به‌كر هه‌ڵه‌دنی ئه‌ندامی سه‌ركردایه‌تی یه‌كگرتووی ئیسلامی زانیارییه‌كانی ئه‌و سه‌رچاوه‌یه‌ی پشتڕاستكرده‌وه‌و به"نیقاش"ی وت "له‌كۆتا كۆبوونه‌وه‌ی شاندی باڵای یه‌كگرتوو پارتی له‌مانگی ئازار شانده‌كه‌ی پارتی ئه‌و پرسه‌یان باس كردووه، پارتی به‌روونی پێی وتین ئه‌وان ئاماده‌نین ده‌ستبه‌رداری پۆستی سه‌رۆكی هه‌رێم بن، چونكه ئه‌و پۆسته به‌رانبه‌ر پۆستی سه‌رۆكی كۆماری عێراقه‌و پێشتر له‌گه‌ڵ یه‌كێتی نیشتمانی رێككه‌وتنیان له‌سه‌ر كردووه".\nپارتی‌و یه‌كێتی له‌ساڵی 2005، كاتێك رێككه‌وتنی ستراتیژیان واژووكرد، له‌سه‌ر ئه‌وه رێككه‌وتن پۆستی سه‌رۆكی هه‌رێم بۆ مه‌سعود بارزانی له‌پشكی پارتی بێت‌و پۆستی سه‌رۆك كۆماری عێراقیش، كه پشكی كورده له‌به‌غدا بۆ جه‌لال تاڵه‌بانی كاندیدی یه‌كێتی نیشتمانی بێت.\nپارتی به‌فه‌رمی هیچ شتێكی له‌باره‌ی درێژكردنه‌وه‌ی ماوه‌ی سه‌رۆكایه‌تی هه‌رێم‌و په‌رله‌مانی كوردستان باسنه‌كردووه، به‌ڵام له‌گه‌ڵ ئه‌وه‌شدان ده‌رچه‌یه‌كی یاسایی بۆ ئه‌و پرسه بدۆزرێته‌وه به‌تایبه‌تی كه ته‌مه‌نی په‌رله‌مان زۆری نه‌مه‌وه.\nفرسه‌ت سۆفی په‌رله‌مانتاری پارتی وتی "ئێمه له‌گه‌ڵ ئه‌وه‌ین هه‌ڵبژاردن له‌كاتی خۆیدا بكرێت، به‌ڵام ئه‌گه‌ر ئه‌وه‌ش نه‌كرا به‌هه‌ر بیانوویه‌ك بێت، ئه‌وه ده‌بێت چ پارتی، چ لایه‌نه‌كانی تر بیر له‌ده‌رچه‌یه‌كی سیاسی‌و یاسایش بكه‌نه‌وه، بۆ ئه‌وه‌ی هه‌رێمی كوردستان نه‌كه‌وێته بۆشایی یاسایی زیاترو دامه‌زراوه‌كانی واده‌كانی ته‌واو بێت".\nجگه له‌م دوو بژارده‌یه‌ش به‌لای خه‌ڵكی كوردستانه‌وه ئاسانترین بژارده ئه‌وه‌یه كه هێزه سیاسیه‌كان پێكه‌وه كۆببنه‌وه‌و له‌سه‌ر چاره‌سه‌ری كێشه‌كان بسازێن‌و كێشه‌ی په‌رله‌مان‌و سه‌رۆكایه‌تی هه‌رێم چاره بكرێت، به‌ڵام پێده‌چێت ئه‌مه بۆ هێزه سیاسییه‌كان خۆیان قورسترین بژارده بێت به‌له‌به‌رچاوگرتنی ئه‌و رق‌و ناكۆكییه‌ی به‌رامبه‌ر یه‌ك هه‌یانه.


هێزی رێکخراوی جەماوەری، دەبێ ڕووبەڕووی ملهوری و سەرکوتگەری پارتی لە زۆنی زەددا بێتەوە! – بۆپێشەوە\nهێزی رێکخراوی جەماوەری، دەبێ ڕووبەڕووی ملهوری و سەرکوتگەری پارتی لە زۆنی زەددا بێتەوە!\nLast updated ئیلول 2, 2020\nلەم دوایانەدا هێرش بۆسەر هەڵسوڕاوانی خۆپیشاندانە ناڕەزایەتییەکان، بۆسەر میدیاکانی دەرەوەی دەسەڵات، بەشێوەی بەرچاو زیادی کردووە، بە دەیان لە هەڵسوڕاوانی سیاسی تەڤگەری ئازادی، بەشدارانی خۆپیشاندانەکان، ڕفێنراون، دەستگیرکراون و لێیان دراوە، هاوکات دەست بەسەر نوسینگەکانی کەناڵی ئێن ئارتی لە دهۆک و هەولێردا گیراوە، رێگە بەو کەناڵە نەدراوە و نادرێ کە روماڵی خۆپیشاندانە… نارەزایەتییەکان بکات… وە لەهەر جێگایەک باسی خۆپیشاندان بکرێت، یان توێژێکی جەماوەری نارەزایەتی دەرببرن و کۆببنەوە، دەسەڵاتی سیاسی بەتایبەتیش پارتی، هێزێکی زۆری سەرکوت بڵاوە پێدەکەن و ئەو شوێنانە بەهیزی چەکدار و ئەمنی میلیتاریزە دەکەن، بەڵتەجیەکانی پارێزەری دەسەڵات هان دەدەن بۆ هێرشکردنە سەر ڕابەران و قسەکەرانی خۆپیشاندانەکان…\nدەسەڵاتی سیاسی کە بەشێوەیەکی فراوان کەوتۆتە بەردەم تورەیی و نارەزایەتی جەماوەرییەوە، نەک توانای وەڵامدانەوەی بە خواستەکانی جەماوەری ناڕازی نییە، بەڵکو توانای مامەڵەیەکی سادەی بێ توندوتیژیشی نییە. و بەرگەی تورەیی جەماوەری ناگرێت. باڵانسی هێز تادێت بە زیانی دەسەڵاتی سیاسی و بە قازانجی جەماوەری ناڕازی دەشکێتەوە و هوشیاری سیاسی جەماوەری، بەرەبەرە بەرەو سەر دەچێت.\nئەم دۆخە دەسەڵاتی سیاسی دز و تاڵانچی و مافیایی بزوتنەوەی کوردایەتی شیتگیر کردووە، بۆیە دەست ناپارێزن و درۆی دیموکراسی و ئازادی بیروڕا و هەڵسوڕانی سیاسی، بە رۆشنترین شێوە دەرکەوتووە.\nئەم رەفتار و مامەڵە سەرکوتگەرانەیەی دەسەڵاتی سیاسی لەگەڵ خۆپیشاندران و نەیارانی سیاسییان، لە ئێستادا زۆتر پەلەقاژەی مەرگە. پەلەقاژەی بەرگرییە لەڕاماڵینی دەسەڵاتیان، کە تادێت دەبێتە ویستی جەماوەری برسیکراو و موچە لێبڕدراو، تاڵانکراو بۆ راماڵینی ئەم دەسەڵاتە دەچێتە سەرەوە.\nجەماوەری ناڕازی کوردستان و رابەران و هەڵسوڕاوانی کرێکاریی و جەماوەری و توێژە بێبەشەکانی کۆمەڵگە، پێویستە بە هەستیارییەکی زۆرەوە رووبەڕووی پلان و نەخشە و سەرکوتگەریەکانی دەسەڵات ببنەوە و بە هێزی رێکخراوی جەماوەری خۆیان، وەڵامی ددانشکێن بەو دەسەڵاتە بدەنەوە کە لەسەر داوکاریی زۆر رەوا، هەڵسوڕاوانی جەماوەری و نەیارانی سیاسی رەوانەی کونجی زیندانەکان و جەلادەکانی پارێزەری دەسەڵات دەکەن و دەیانەوێت دەمی ئازادیخوازان ببەستن و میدیا نەیارەکان یاساغ بکەن و ڕیگە لە کاریی میدیاییان بگرن.


حزبی شیوعی كوردستان بەبۆنەی هاتنی ساڵی نوێی کوردی و نەورۆزەوە بەیاننامەیەك بڵاودەكاتەوە و رایدەگەیەنێت، نەورۆزى ئەمساڵ بەرپرسیارێتی دەخوازێ\nبەبۆنەى هاتنى ساڵى نوێى کوردى گەرمترین پیرۆزبایی ئاراستەى جەماوەرى گەلى کوردستان ئەکەین، بەداخەوە نەورۆزى ئەمساڵمان بە قەیرانێکى تەندروستى جیهانیدا تێپەڕئەبێت و ناتوانین لەناو سروشتى جوانى کوردستاندا پێشوازى لە نەورۆز بکەین.\nهیوادارین قەیرانى تەندروستى جیهانى کە قەیرانى ئابورى و سیاسى لێکەوتووەتەوەو ڕووى لە هەرێمەکەمان کردووە، ڕۆڵەکانى گەلەکەمان پارێزراو بن. وێڕاى ئەوەى ئەم قەیرانە بەرپرسیارێتى لەسەر هەموومان دادەنێت، بەڵام بەرپرسیارێتى حکومەتى هەرێمى کوردستان لەوە فراونتر دەکات کە تاکو ئێستا پێى هەڵساوە، واتا پێویستە حکومەت لە ڕووى سیاسى و ئابورى و کۆمەڵایەتى و تەندروستی و پاراستنى ئاشتى کۆمەڵایەتى و دەرونییەوە، بۆ تێپەڕاندنى ئەم قەیرانە جیهانییە ئامادەکارى باش بکات.\nهەر لەم بۆنە نیشتمانییەدا، جەخت دەکەینەوە، بۆ ڕووبەڕووبوونەوەى ئەم قەیرانە، تەندروستییە جیهانییە هاوکاربین بۆ جێبەجێکردنى ڕێنمایییە تەندروستییەکان و لایەنە پەیوەندیدارەکانى حکومەت بۆ پارێزگارى تەندروستى هاوڵاتییان، چونکە ئەمە بەرپرسیارێتییەکى گشتییە. لە هەمان کاتدا حکومەتى هەرێم، بە هەموو شێوەیەک کار بۆ هێورکردنەوەى بارى دەروونى هاوڵاتییان بکات و ئەو قەیران کێشە سیاسییانەى لە نێوان لایەنە فەرمارەواکانى هەرێمدایە لەسەر حسابى هاوڵاتییان یەکلایی نەکەنەوە، هەروەها جەخت دەکەینەوە، حکومەت پەنا بۆ کەمکردنەوەى موچەى فەرمانبەران و حانەنشینان و هێزەکانى پێشمەرگەو هێزە ناوخۆییەکان نەبات و موچەکانیان دوانەخات و پاشەکەوتى موچە نەکرێتە ڕێگاچارەى ڕووبەڕووبوونەوەى ئەم قەیرانە تەندروستییە.\nڕێکارێکى گرنگى ڕووبەڕووبوونەوەى ئەم قەیرانە، پاراستنى ئاشتى کۆمەڵایەتییە، بۆ ئەمەش پێویستە، حکومەت لایەنە پێوسستەکانى ژیانى هاوڵاتیان مسۆگەر بکات و خۆراکى مانگانەى هاوڵاتییان دوانەکەوێت و بیمەى تەندروستى بۆ نەخۆشى درێژخایەن دابین بکرێت. لە هەمان کاتدا، حکومەت بە ڕێنمایی پێویست پەیوەندى نێوان کرێچییەکان و خاوەن موڵکەکان لە شوێنى نیشتەجێبوون و بازاڕدا ڕێکبخات و لە دەستپێکدا حکومەت لە باجى ساڵانەى ئەم ساڵى ئەو خاوەن موڵکانە و باجى سەر هاوڵاتییان بە گشتى خۆش بێت.\nهەروەها لە ڕووى ڕاگەیاندن و گەیاندنەوە، هەندێک کەناڵى راگەیاندن و تۆڕە کۆمەڵایەتییەکان ڕۆڵێکى خراپ ئەبینن، بۆیە پێویستە حکومەت ڕێنمایی پێویست دەربکات. هەر لەم بۆنەیەدا جەخت دەکەینەوە، حکومەت کۆنترۆڵى کوالیتى ئەو خۆراک و داوودەرمانانە لە ناوخۆو خاڵە سنورییەکاندا، توند و نۆڵ بکات.\nلە کۆتاییدا وێڕاى دەسخۆشیمان بۆ ڕۆڵى هاوڵاتییان و پێشمەرگەو هێزە ناوحۆییەکان کارمەندانى تەندروستى ، لە هەمان جەخت لە پاراستنى سامانى مرۆیی هەرێم دەکەینەوەو هیواى تەندروستییەکى باش بۆ هاوڵاتیان و توشبووانى ڤایرۆسى کرۆنا دەخوازین و هیواى چاکبوونەوەى خێرایان بۆ دوخوازین.\nبەرزو پیرۆز بێت یادى نەورۆز\nحزبی شیوعى کوردستان – عیراق


ترامپ: له‌مه‌ودوا په‌یوه‌ندیه‌کانى نێوان ئه‌مه‌ریکا و ڕووسیا گۆڕانکارى به‌سه‌ردادێ\nدۆناڵد ترامپ گه‌شبینى خۆى به په‌یوه‌ندیـیه‌کانى ئاینده‌ى نێوان ئه‌مه‌ریکا و ڕووسیا ده‌ربڕى و ده‌ڵێت پـێشتر هه‌رگیز وه‌ها خراپ نه‌بوو، به‌ڵام له ئه‌مڕۆ له پاش کۆبوونه‌وه‌ى هێلسنگى گۆڕانکارى به‌سه‌رهات.\nئه‌مڕۆ دووشه‌ممه 16 ى ته‌موزى 2018 له کۆنگره‌یه‌کى ڕۆژنامه‌وانى هاوبه‌شى دۆناڵد ترامپ سه‌رۆکى ئه‌مه‌ریکا ڤلادیمیر پـوتن سه‌رۆکى ڕووسیا ،ترامپ وتى دیپـلۆماسیه‌ت و وتووێژکردن باشتره له ناکۆکى و دژایه‌تیکردن. گوتیشى ئاماده نیـیه وه‌کو سه‌رۆکى ئه‌مه‌ریکا بڕیارێکى سیاسى بدات ته‌نیا بۆ قایلکردنى ژماره‌یه‌ک له ئه‌ندامانى هه‌ردوو پارتى کۆمارى و دیموکرات.\nپاشان ترامپ جارێکى دیکه ڕه‌تیکرده‌وه ڕووسیا به مه‌به‌ستى پشتیوانیکردن لێى ده‌سـتێوه‌ردانى له هه‌ڵبژاردنه‌کانى سه‌رۆکایه‌تى ساڵى 2017 ى ئه‌مه‌ریکا هه‌بووبێت. ووتى بوونى به سه‌رۆک له ئه‌نجامى هه‌ڵمه‌تى سه‌رکه‌وتووى هه‌ڵبژاردنه‌کانى بووه.\nله‌لاى خۆیه‌وه ڤلادیمیر پـوتن سه‌رۆکى ڕووسیا ڕه‌تیکرده‌وه ئه‌وان وه‌کو حکومه‌تى ڕووسیا ده‌سـتێوه‌ردانیان له هه‌ڵبژاردنه‌کانى ئه‌مه‌ریکادا هه‌بووبێت.\nسه‌باره‌ت به سوریا، سه‌رۆکى ئه‌مه‌ریکا ووتى وتووێژێکى دورودرێژیان له باره‌ى سوریاوه ئه‌نجامداوه. جه‌ختى له‌وه کرد که بۆ سه‌رۆکى ڕووسیاى ڕوونکردووه‌ته‌وه ئه‌مه‌ریکا به هیچ شێوه‌یه‌ک ڕێگه نادات ئێران سوودمه‌ندبێت له هه‌ڵمه‌تى شه‌ڕى داعش. ووتیشى له‌گه‌ڵ پوتن ڕێکه‌وتووه له‌سه‌ر به‌رده‌وامبوونى کۆبوونه‌وه‌ى ئه‌ندامانى ئه‌نجومه‌نى نیشتمانى هه‌ردوو وڵات له باره‌ى سوریاوه.\nترامپ باسى له‌وه‌ش کرد ئه‌مه‌ریکا و ڕووسیا یارمه‌تى ده‌ده‌ن له پاراستنى ئاسایشى ده‌وڵه‌تى ئیسرائیل.


سەرۆکی ویلایەتە یەکگرتوەکانی ئەمریکا رایگەیاند، هێرشی فڕۆکە جەنگییەکانی وڵاتەکەی لە بەرەبەیانی 26ی شوبات کە چەند پێگەیەکی گروپە چەکدارییەکانی لەسوریا کردە ئامانج، لەچوارچێوەی بەکارهێنانی مافی بەرگریکردن بوە و وەڵامی هێرشەکەی سەر هەولێرشیان داوەتەوە.\nئاوێنە: جۆ بایدن، سەرۆکی ئەمریکا لەنامەیەکدا کە ئەمڕۆ یەکشەممە ئاڕاستەی ئەنجومەنی نوێنەرانی وڵاتەکەی کردوە ئاماژەی بەوەشکردوە، بەشێک لە "میلیشیا نافەرمییەکان"ی نزیک لەئێران کەچالاکییەکانیان لەناو سوریادایە بەشداربوون لەهێرشکردنەسەر هێزەکانی ئەمریکا لەعێراق و سوریا.\nئاماژەی بەوەشکردوە، هەروەها هێرشەکەی 26ی شوبات وەڵامێک بووە بۆ ئەو هێرشە موشەکییەکەی ناوەڕاستی ئەم مانگە کرایەسەر هێزەکانیان لەهەولێرو لەئەنجامدا بەڵێندەرێکی فلیپینی کوژراوە و پێنج کەسی دیکەی ئەمریکیش لەهێرشەکەدا برینداربوون.\nئەو پێگانەی ئەمریکا بۆردوومانی کردن دەکەوتنە سنووری ئەلبوکەمال لە نزیک سنووری عێراق و سووریا، بەڵام لەدیوی سووریا بوون، گوتەبێژی پێنتاگۆن وا پێناسەی ئەو ناوچەیەی کرد، کە ئەو شوێنە بەوە ناسراوە یارمەتیی جووڵەی گرووپە میلیشیاکانی نزیک لە ئێران دەدات، بۆیە ئەو شوێنەیان کردووەتە ئامانج.\nلای خۆیەوە جۆن کێربی، وتەبێژی وەزارەتی بەرگریی ئەمریکا (پێنتاگۆن) رایگەیاند، "دوو فڕۆکەی جۆری ئێف 15 سترایک ئیگڵز حەوت مووشەکی ئاراستەکراویان خستەخوارەوە و لە ئەنجامدا 9 پێگەیان بە تەواوی وێرانکرد و زیانیشیان بە دوو پێگە گەیاند".


چاوپێکەووتنی ناوەندیی میدیایی سولی ئۆن لەگەڵ دەرهێنەری شانۆیی ”هیچ نهێنییەک لە ئارادا نییە” – sulyon.com\nچاوپێکەووتنی ناوەندیی میدیایی سولی ئۆن لەگەڵ دەرهێنەری شانۆیی ''هیچ نهێنییەک لە ئارادا نییە''\nŞano April 17, 2022\nشانۆیی ”هیچ نهێنییەک لە ئارادا نییە”نوێترین کاری هونەریی (گرووپی شانۆیی تاڤ)ە، لە ئێستادا لە پەیمانگەی هونەرەجوانەکانی سلێمانیی، شەوانە کاتژمێر ٩ نمایش دەکرێت، هەروەها ڕۆژی دووشەممە کۆتاڕۆژی نمایش دەبێت. دەقی شانۆکە لە نووسینی ودی ئالنە و دێرین حامید دەقەکەی وەرگێڕاوە و کاری دراماتۆرگی و دەرهێنانیشی بۆ کردووە، ڕاهۆز کامەرانیش یاریدەدەری دەرهێنەرە و، چەندین هونەرمەندی بەتوانا و دیار بەشداریان لەم کارەدا کردووە، هەروەک؛ میران ئازاد، شێنێ حەیدەر، زەریا سامی، ڕزگار باهیر، شیلان عەبدووڵڵا، کارۆ سەوز و پروشە محەمەد. جێی ئاماژە پێدانە، وەک ناوەندی میدیایی سولی ئۆن، بەوپێیەی سەرنجی سەرەکیی ئێمە تەرخانکراوە بۆ هونەر و کولتوور، چاوپێکەوتنێکی ورد و گرنگمان لەمەڕ شانۆ، کاری دەرهێنان، شانۆیی ”هیچ نهێنییەک لە ئارادا نییە” لەگەڵ دەرهێنەر دێرین حامید ئەنجام دا. بێگومان ئەم جۆرە چاوپێکەوتنانە بەردەوام دەبن و، هەوڵ دەدەین شێوەیەکی نوێ لەبواری میدیایی هونەریی و کولتووریی بونیاد بنێین.\nسولی ئۆن: سەرەتا زۆر سوپاس بۆ مامۆستا دێرین حامید بۆ بەخشینی کاتەکەت بە ئێمە، دەمانەوێت سەرەتا لە پرسیارێکی تایبەتە دەستپێبکەین، وەک دێرین حامید، لەنێو هەموو ئەو دەقە هەمەچەشن و بەردەستانەی بواری شانۆ، بۆچی ئەم دەقەی ودی ئالنتان هەڵبژاردووە و، کاری دەرهێنان و وەرگێڕانیشتان بۆ کردووە؟\nدێرین حامید: وەک کەسێکی شانۆکار و دەرهێنەرێکیش، هەمیشە توێژینەوەکان دەخوێننمەوە، دەگەڕێم بەدوایاندا و بەدەستیان دەخەم، هەر بۆیە کارکردنی من لەنێو شانۆدا لە سێ هۆکاریی سەرەکییدا دەردەکەوێت؛ یەکهەم، پرسی چێژبینینە، چێژبینین لە شانۆ، خوێندنەوەی شانۆنامەکان، بینینی شانۆیە، ئەو چێژەی شانۆ بە منی دەبەخشێت، ناتوانم لە هیچ پنتێکی تری نێو هونەر و ئەدەبدا بیدۆزمەوە، هەر بۆیە هەردەم دەمەوێت ئەو چێژە لە ڕێی شانۆە بەدەستبهێنم، دووهەم، هەمیشە دەمەوێت لە بواری تیۆر و نەریتیی شانۆدا لە خوێندنەوەدا بم، بەردەوام لەو بوارەدا دەخوێنمەوە. دەخوێنمەوە تا پەی بەوە بەرم، نووسەرە باشەکان کێن، دەقە باشەکان کامانەن، دەمەوێت ئاگاداریی گۆڕانکاریی و پێشهاتەکانی نێو دونیای شانۆی جیهانیی بم، بزانم لەمڕۆدا چی دەگوزەرێت، مەبەستیشم لەوەی دەمەوێت بزانم لەمڕۆدا چی دەگوزەرێت ئەوە نییە بزانم لەم چەند ساڵەی ڕابردوودا یان لە ئێستا چی دەگوزەرێت یان چی گوزارەوە، بەڵکوو دەکرێت مەبەستم چەند سەد ساڵێکیش لەمەوبەر بێت، بەوپێیەی شانۆ بەپێچەوانەی هونەرەکانی ترەوە ناتوانین بیخەینە نێو چوارچێوەی مۆدێلەوە، بۆ نموونە موزیک، سینەما، تەنانەت هونەری شێوەکاریش بەجۆرێک لە جۆرەکان مۆدێلێکیان هەیە، لەبەرئەوەی گەلەریی یان کۆمپانییایەکی گەورەی بەرهەمهێنان لەپشتیانەوە بوونی هەیە کە کار لەسەر مۆدێل دەکەن، بەڵام زیندووێتیی شانۆ ئەوەیە کە هەمیشە نوێگەریی تێدا دەبینین. زۆر جار باس لەوە دەکرێت کە لەنێو هونەرەکانی تردا، بۆچی شانۆ هەر ماوەتەوە گەر مانەوەیەکی کزیش بێت کە من پێم وایە بەپێچەوانەوە شانۆ بە بەهێزیی ماوەتەوە، لەبەر ئەوەیە کە شانۆ ئەو هونەرەیە دەتوانێت هەر بەخۆی، خۆی پەروەردە بکات و خۆشی بژیەنێت لە دەرەوەی کۆمپانیا و پرۆدەکشنەکانەوە، هەڵبەت شانۆش هەیە کە کۆمپانیای بەرهەمێنانی لەپشتەوە هەیە. ئەم جۆرە لە سەربەخۆیی بوونە وادەکات شانۆ هەمیشە نوێ بێت، گوزارشت بێ لە هەموو دۆخ و سەردەمەکان.\nئەوەی لێرەدا بۆ من گرنگە ئاماژەی پێ بدەم ئەوەیە؛ هەمیشە من توێژینەوە دەکەم و دەگەڕێم تا بزانم، ئەو تێکستانە کامانەن کە لە ئێستادا کاریان لەسەر دەکرێت، نووسەرەکانیان کێن؟ چۆن ئەم دەقەیان نووسیوە؟ زۆر جار ئەمە ڕوویداوە کاتێک سەرقاڵی خوێندنەوەی شانۆنامەیەک بووم ڕاستەوخۆ بڕیارم داوە کاری لەسەر بکەم، بۆ نموونە دەقگەلێکی وەک؛ پاشا لەسەرە مەرگدای یوژن یونسکۆ، لەنیوەی خوێندنەوەیدا بووم کە بڕیارم دا کاری لەسەر بکەم، هەروەها بۆ زەریا سامیم نارد کە ئەکتەر بوو لە نمایشەکەدا بۆ ئەوەی بیخوێنێتەوە و، سەرنجەکانی لەو بارەیەوە بزانم، هەندێک لەو دەقانە هەر لە سەرەتای خوێندنەوەیاندا، وەک دەرهێنەرێک ئەوەم بەسەردا دەسەپێنن کە دەبێت کاریان لەسەر بکەم، ئەمەش پێوەندیی هەیە بە فۆرمی دەقەکەوە، بە ناوەڕۆک و بابەتی سەرەکیی دەقەکەوە، خاڵێکی یەکجار گرنگیش ئەوەیە کە ئەو دەقە پێوەندیی بە دراماکردن هەیە لە کارێکی شانۆییدا کە ئایا چەندێک ئەم دەقە شانۆیییانەیە و منیش وەک دەرهێنەرێک ئەتوانم تا چ ڕادەیەک شانۆیییانە کاری تێدا بکەم. لەنێو هەموو ئەو دەقانەشدا لەو بڕوایەدا بووم، من وەک دەرهێنەرێک دەبێت پانتایییەکی فراوانتر لە نووسەری دەقەکە داگیر بکەم، من لەو دەرهێنەرانەم کە ناچمە نێو دونیای نووسەرەوە بەڵکوو بەتەواوەتیی تێکست دەهێنمە نێو دونیای خۆمەوە و، بەو جۆرەی لێ دەکەم کە خۆم دەمەوێت و هەر بەو شێوەیەش ئاڕاستەی دەکەم.\nخاڵێکی تری بەپێز و گرنگ لێرەدا کە دەبێت ئاماژەی پێ بدەم ئەوەیە کە ئایا چی گرنگە بۆ ئێمە تا کاری لەسەر بکەین؟ بۆ ئەوەی زێدەتر ئەمە ڕوون بێت، من پرۆژەی وەرگێڕانی ٥ تێکستم هەیە، یەکێک لەوانە لە ئێستا پرۆڤەی لەسەر دەکەین و لە چوارچێوەی فێستیڤاڵی پەیمانگەی هونەرە جوانەکان نمایش دەکرێت، ئەم کارە بینەر و کۆمەڵگەی کوردیی دەکرێت دوای دە ساڵی تر پەسەندی بکات و پێیان قبووڵ بێت، هەروەها ئەم دەقە بۆ نێو پانتایی هونەر و ڕۆشنبیریی ئێمە، بۆ شانۆکار و خوێندکاران و مامۆستایانی شانۆ، دەقێکی یەکجار گرنگ و بایەخدارە، بەو پێیەی باس لە دەرهێنەرێکی وەک مایرهۆڵد دەکات و لەوێوە ئەمە کراوەتە تێکستێک و، کاری لەسەر دەکرێت. دەبێت ئەوەش بڵێم هەندێک کات بەر چەشنێک لە تێکست دەکەویت لە ڕاستەوخۆ وات لێ دەکات بڵێیت ئەم کارە بۆ کۆمەڵگەکەی من زۆر پێویستە. بۆ نموونە، پێش ئەم کارەم، دوو پرۆژەی ترم لە خەیاڵمدا گەڵاڵە کردبوو، یەک ساڵ بە بەردەوامیی بیرم لەوە دەکردەوە کە کامیان جێبەجێ بکەم، تەنانەت یەکێکیان تیمی شانۆکەشم ئامادە کرد بوو، بەڵام بە سەرنجدا لەو دابڕانەی کە کۆرۆنا لەنێوان بینەر و شانۆ دروستی کردبوو، دابڕانێک بوو کە زۆر کاری دەیوست تا بینەر جارێکی تر ڕووبکاتەوە نێو هۆڵەکانی شانۆ، نابێت ئەوەشم لەبیر بچێت؛ بۆ من و هاوڕێیانم لە تاڤ، بینەر هەرە گرنگترینە، کە کارێک دەکەین بیر لە کۆی گشتیی بینەر دەکەینەوە نەوەک نوخبەیەکی دیاریکراوی ڕۆشنبیریی و هونەریی، هەر بۆیە پێم وابوو دەقی شانۆیی ”هیچ نهێنییەک لە ئارادا نییە” زۆر پێویست بێت بۆ کۆمەڵگەی ئێمە، دەبێت ئەوەش بڵێم، هەمیشە تێڕوانینێکی کۆمەڵناسیییانەم بۆ شانۆ هەیە، هەر لەوێشەوە تەماشای شانۆ دەکەم، بەو مانایەی ئەم کۆمەڵگەیە پێویستیی بە چی هەیە و، ئەو ئاریشە هەڵاوێردانە چین کە ڕووبەڕوومان دەبنەوە. هەروەها دونیای ئەم تێکستە و دونیای ودی ئالینیش بۆ من گەلێک سەرنجڕاکێشە، زێدەتر لەمەش ئەم تێکستە بە تەواوەتیی ئەرستۆیییانە نووسراوە، سەرەتا تا کۆتایی ئەڕوات، هەوڵم دا تێڕوانینی ودی ئالن لەنێو سینەما و تێڕوانینی برێشت لەنێو شانۆدا هەردوو ئەمە بهێنمە ناو نمایشەکە و ئەو لەو درامیییە ئەرستۆیییە دەریبهێنم و، بیکەمە شانۆیەک کە زیاتر داستانییە و تێیدا جۆرێک لە تەکنیکی بەنامۆبوون هەیە کە کارم لەسەر کردووە.\nسولی ئۆن: ڕاستیییەکەی لەسەرەتاوە یەکێک لە پرسیارانەی کە دەمانویست ئاڕاستەی ئێوەی بکەین ئەوە بوو کە ئایا گرنگیی ئەم دەقە و هەروەها نمایشەکەش بۆ بەستێن و کاتی ئێمە لە ئێستادا چی گرنگیییەکی هەیە، بەڵام بەخۆشحاڵییەوە پێم وایە لەڕێی قسەکانتانەوە وەڵامەکەمان دەست کەوت.\nدێرن حامید: زۆر سوپاس بۆ ئێوە، بە پێویستی دەزانم ئاماژە بە خاڵێکی تر بدەم؛ لە دوایین دوو کارمدا، ملوانکەی پچڕاو و، ئەم نمایشەی ئێستاش، دەستم بۆ بابەتێک بردووە کە پێم وایە بابەتێکی دژوارە. ئەو کاتەی دەستمان بە ملوانکەی پچڕاو کرد چوار ساڵ لەمەوبەر، کە کارکردن بوو لەسەر بابەتی ماددەی هۆشبەر، خەڵک پێی وا بوو کە ئەم بابەتە چ پەیوەندییەکی بە کۆمەڵگەی کوردییەوە هەیە؟ ئایا تا چ ڕادەیەک پێویستە باسی بابەتێکی وەک ئەمە بکرێت کە بۆتە هۆکاری تێکچوونی خێزان و کۆمەڵگە؟ بەڵام لەبەر ئەوەی چەندین توێژینەوەی گرنگم لەسەر ئەم دیاردەیە بە ئەنجام گەیاند بوو، دەمزانی چەند مەترسیییەکی گەورە بەرەو ڕووی ئەم کۆمەڵگەیە بەڕێگاوەیە، بەداخەوە، بەوپێیەی کۆمەڵگەی ئێمە، کۆمەڵگەیەکی سونەتیییە، لەبری دۆزینەوەی چارەسەریییەکی یاسایی، کۆمەڵایەتیی یان تەنانەت ئایینیش، هەوڵی چەپاندن و شاردنەوەی ئەم دیارەدەیە دەدەین و ناتوانین باسی لێوە بکەین، وەلێ من بەپێچەوانەوە هەمیشە ویستوومە باسی ئەم بابەتانە بکەین و بەسەرماندا تێنەپەڕێت، ئەگەر ئەمە ئاگرێکی کەم بێت، من ئەمەوێت بیکەمە کڵپەیەک و هەمووان بیبینن، بۆیە پێم وایە یەکێک لە ئەرکەکانی شانۆ هەر ئەمەیە.\nلەم کارەی ئێستاشماندا قسە لەسەر بابەتێکی کۆمەڵایەتیی دەکەین کە ئەمڕۆ نەوەکوو هەر تەنها لەنێو کۆمەڵگەی ئێمە، بەڵکە لە تەواوی جیهان کێشەیە، لە نیویۆرک بەهەمان شێوەیە و ودی ئالینیش ئەمەی لە مانهاتن نووسیوە. ئێمە ئەمان هێناوە لێرە کاری لەسەر دەکەین و خۆشم کاری دراماتۆرگیم بۆ کردووە، بەو شێوەیەی کە ڕێک چۆن ئەمە گوزارشت لە کۆمەڵگەی ئێمە بکات، لێرەدا قسە لەسەر دیاردەیەک دەکەین کە لەنیو کۆمەڵگەکەماندا هەیە و خۆمان لەوە لادەدەین باسی بکەین، دەبێت ئەوەش بلێم ئەم کارەی ئێمە تا ڕادەیەکی زۆر لە ناواخنی خۆیدا جۆرێک لە مەترسیی هەڵدەگرێت. هەمیشە بە ئەکتەرەکانم وتووە کە دەکرێت ئەمە زیانیشمان پێ بگەیەنێت، بەوپێیەی لە نمایشەکانی تردا، خەڵکیی دەیانوت ئەم کارە باس لە من دەکات، باس لە خێزانەکەم دەکات، بەڵام بۆ ئەم نمایشە جیاوازە و کەس ناتوانێت وا بڵێت، هەروەها لە ئاستی بینەریشدا، هەرچەندە لەم چەند ڕۆژەدا بینەری باشمان هەبووە، بەڵام کەسانێک هەبوون وتیانە ئێمە ناتوانین لەگەڵ خێزانەکانمان بێین بۆ تەماشاکردنی ئەم نمایشە، ناتوانم ژنەکەم، کچەکەم یان خوشکەکەم بێنم لەبەر ئەوەی بەڕاستی شتێکی زۆر سەختتان هێناوە. هەروەها لە نێو نمایشیشدا بەر ئەمە کەوتم، کەسانێک وتویانە ئێوە بە چ مافێک ئەم شتانە دەڵین، لەکاتێکدا زۆر هونەرییانە و گەر بشتوانم ئەو دەستەواژەیە بەکاربێنم زۆر زانستییانە کارمان لەسەر تێما سەرەکییەکان کردووە و لە فۆرمێکی هونەرییدا باسمان لە دەردێکی کوشندەی نێو ئەم کۆمەڵگەیە کردووە\nسولی ئۆن: وەک دەرهێنەرێک پێشتر کارتان لە چەندین ژانری جیاوازدا کردووە، دەکرێت بپرسین بۆچی ئەمجارە کۆمیدیا؟\nدێرین حامید: وەک دەرهێنەرێک کە کارم کردووە هەرگیز بیرم نەکردۆتەوە کە ئەمە کۆمیدیایە یان تراژیدییە. زۆربەی کاتیش لە هەندێک لە نمایشەکانی پێشتووتردا کاتێک لە شوێنێکدا بینەر پێکەنیوە، لام پرسیار بووە کە بۆچی بینەر لەو شوێنەدا پێدەکەنێت، بەوپێیەی لەوێدا ئێمە ئامانجمان پێکەنین نەبووە، بەڵام لە دەرئەنجامی کارەکانی پێشتووتریشەوە گەیشتوومەتە ئەو بڕوایەی کە نابێت ئەو خۆهەزەلییکردنەی لە شانۆی کوردییدا هەیە ببێتە هۆکاری سەرەکیی بۆ پێکەنینی بینەر کە وای لێ هاتووە ئێستا هاتۆتە ناو دراما و فیلمەکانیشەوە و جۆرێک لە هەزەلیاتی بازاڕیی پێشەکەش دەکرێت کە پێمان وایە ئەبێت خۆت هەزەلیی بکەیت تا خەڵک پێبکەنێت، ئێمە لەناو ئەم کارەش هیچ شتێکمان نەکردووە تا خەڵک پێبکەنێت، ئێمە هەڵوێستێکی ئینسانیی دێنینە ناو نمایشەوە، هەر ئەم هەڵوێستەشە کە وا دەکات پێکەنین دروست بێت، بەڵام ئەوەش هەبووە کە لەنمایشدا شەو هەبووە لە دیمەنێکدا بینەر زۆر پێکەنیوە کەچی شەوی دواتر لەو دیمەنەدا کەس پێنەکەنیوە ئەمەش لەبەرئەوەی ئێمە هیچ شتێکمان نەهێناوە شایەنی پێکەنین بێت. هەندێک کاتیش بینەر دوای تەواوبوونی نمایشەکە لە دەرەوەی هۆڵ پێیان وتین ئێمە لەوێدا پێکەنیوین بەڵام ئێستا ئێمە بیر دەکەینەوە کە بەڕاست ئێمە بۆ پێدەکەنین، دەمەوێت ئەوەش بڵێم ڕاستە ئەم کارە کۆمیدییە و کۆمیدیای ڕەشە، تەنانەت جۆرێک لە پووچگەراییش لەنێو دەقەکەدا هەیە بەڵام ئێمە نەهاتووین بە واتا باوەکە کۆمیدیا بەرهەم بهێنینەوە، بەڵکە هاتووین ژیانی خێزانێکمان خستۆتە سەر شانۆ، کە ئەم دۆخە وا دەکات هەندێک شەو لە نمایشدا پێکەنین درووست بێت و هەندێک شەوی تر بە پێچەوانەوە، تەنانەت ئەوکاتەی کە دەقەکەم وەردەگێڕا بڕوا ناکەیت کە چەندە پێکەنیوم، ئەمەش لەبەر ئەوەی لەڕووی دراماتۆرگیی و ڕەهەندەکانی ترەوە ئاگادار بووم و دەمزانی ئەمە چۆن کار دەکات، بەڵام لە کاتی نمایشدا بینەر هیچ بەمانە پێنەکەنیوە، یاخوود لەو دیمەنانەی کە بینەر پێدەکەنێت هەرگیز منی نەخستۆتە پێکەنین. بۆیە دەمەوێت ئەوە بڵێم هەرگیز کۆمیدیاییبوونی دەقەکە پاڵنەری سەرەکیی نەبووە بۆ هەڵبژاردنی، تەنانەت ڕوانگەی ودی ئالینیش بەو جۆرەیە کە ئێمە ناتوانین بڵێین ئەمە کۆمیدیایە، بۆ نموونە داریفۆ یان مۆلەر دەخوێنیتەوە یان نووسەرە گەورەکانی تر تێدەگەیت دەکرێت شتی سەیروسەمەرە و زیاد لە پێویست بکەیت بۆ ئەوەی بینەر پێبکەنێت، بەڵام ودی ئالن بە پێچەوانەوە، هیچ ناکات و تۆش پێئەکەنیت، ڕێک سەختیی کارەکەش هەر لێرەدایە.\nسولی ئۆن: لەکۆتاییدا ئەگەر بکرێت پێمان بڵێیت، ئامانج و مەبەستی سەرەکیی ئێوە لە نمایشکردنی ئەم کارکردنە هونەرییە، خۆی لە چیدا دەبینێتەوە؟\nدێرین حامید: من و هاوڕێکانم لە تاڤ، هەمیشە پێمان وابووە شانۆ پێویستیییەکی کۆمەڵایەتیی گرنگە بۆ هەر مرۆڤێک، هەروەک چۆن سینەما و دراما ئەڕواتە نێو هەموو ماڵێکەوە، ئاواش هەموو ماڵێک بێن بۆ شانۆ، هەر بەم تێڕوانینەوە کارمان کردووە. هەموو کات بڕوامان بەوە هەبووە کارە مەزنەکان وا نمایش بکەین هەروەک چۆن هونەرمەندێک دەتوانێت بە ئاستی هونەرییەوە لێی تێبگات، ئاواش بینەرێکی ئاسایی بە تێگەیشتنی خۆیەوە، بەر کارەکە بکەوێت و هەمان تێگەیشتنی هەبێت، دووبارەی دەکەمەوە کە ئامانجی ئەم کارەی ئێمە ئەوەیە چۆن سینەما و دراما دەچنە هەموو ماڵێکەوە، ئاواش هەموو ماڵێک بێن بۆ شانۆ و چێژی لێ ببینن. جێی ئاماژە پێدانە کە ڕاستە لە دەرەوەی ئێمەش کەسانێک بەو ئاڕاستەیە کار دەکەن بەڵام بەخۆشحاڵییەوە بەتایبەت لە سلێمانیی لەم چوارساڵەی دامەزراندنی تاڤدا توانیومانە دۆخێک دروست بکەین کە بینەر چێژ لە شانۆ وەربگرن و ڕوو لە هۆڵەکانی شانۆ بکەن.\nسولی ئۆن: زۆر سوپاس بۆ کاتەکەت و بەهیوای بەردەوامیی.


بەوێنە؛ ژمارەیەك پەنابەر ڕەوانەی عیراق دەكرێنەوە – تۆڕی میدیایی خەڵک\nبەوێنە؛ ژمارەیەك پەنابەر ڕەوانەی عیراق دەكرێنەوە\n2019/12/14 - 8:30 PM\nفیدراسیۆنی سەراسەری پەنابەری عیراقی ئاشكرای دەكات، كە ژمارەیەك لە پەنابەرانی عیراقی لە كەمپەكانی سووریاوە ڕەوانەی وڵات دەكرێنەوە.\nهیوا خدر، ئەندامی فیدراسیۆنی سەراسەری پەنابەری عیراقی ڕایگەیاندووە، دوێنێ ١٣-١٢-٢٠١٩ كونسوڵخانەی عیراق لە شاری غازی عەنتابی توركیا ڕایگەیاند، كە بەشێك لە پەنابەرانی عیراقی لە كەمپی ئەكەدەی سەر بەشاری ئەعزازی سوریا بڕیاری گەڕانەوەیان داوە.\nئاشكراشی كرد، ئەوانیش ڕێوشوێنی پێویستیان گرتۆتەبەر بۆ گەڕانەوەیان بە پێدانی پاسپۆرتی پەڕینەوە (جواز عبور) و دابینكردنی گواستنەوەیان بۆ عیراق بێ بەرامبەر لەگەڵ دابەشكردنی بەتانی و پێدانی نانی نیوەڕۆ.\nئەم هەنگاوە لە كاتێكدایە، كە ناوەڕاست و باشووری عیراق كەوتۆتە بەر شەپۆلی ناڕەزایەتی جەماوەری و خەڵكی ناڕازی و بۆشایی ئەمنی و خزمەتگوزاری و ئاوارەبوونی بەشێك لەدانیشتووانی ئەو شارانە بە هۆی خۆپیشاندانی جەماوەرییەوە لەدژی گەندەڵی سیاسی و ئیداری و نەبوونی خزمەتگوزاریەوە.\nباكورى سورياپەنابەرانعيراقفیدراسیۆنی سەراسەری پەنابەران\nچەند سیناریۆیەك بۆ دۆخی عیراق لە ئارادایە و مەترسی شەڕی ناوخۆ هەیە\nدووەم پێشانگای كاری دەستی خاوەن پێداویستییە تایبەتەكان و نەخۆشانی تالاسیمیا كرایەوە


https://1baiser.com په‌رله‌مانى كوردستان فریاى یاساكانى ناكه‌وێت |\nHome ڕاپۆرت په‌رله‌مانى كوردستان فریاى یاساكانى ناكه‌وێت\non: كانونی دووه‌م 17, 2018 In: ڕاپۆرت, سەرەکیNo Comments\nزیاتر له 500 پڕۆژه‌یاسا خراونەتە بەر دەستی\nنزیکەی له 500 پڕۆژه‌یاسا له په‌رله‌مانى كوردستان په‌كیان كه‌وتووه بەبێ ئه‌وه‌ى ڕووناكى ببینن، ئه‌و كێشه‌یه بۆ ئێستا به‌ستراوه‌ته‌وه به ناكۆكیى لایه‌نه سیاسییه‌كان و بۆ ئایینده‌ش ئه‌گه‌ر هه‌یه بۆمبێك بێت بۆ په‌رله‌مانى داهاتوو.\nئه‌م خوله‌ى په‌رله‌مانى كوردستان به‌ره‌و كۆتایی ده‌چێت، كه ته‌نها چوار مانگى كاركردنى له به‌رده‌مدا ماوه، ئه‌وه‌ش له كاتێكدایه ژماره‌یه‌كى زۆر پڕۆژه‌یاسا په‌كیان كه‌وتووه كه پێشتر بڕیار بوو له‌م خوله‌دا ده‌ربكرێن.\nبه پێى ئه‌و به‌دواداچوونانه‌ى ״ئاژانس״ ئه‌نجامی داون له ماوه‌ى ڕابردووى كاركردنى ئه‌م خوله‌ى په‌رله‌ماندا 500 پڕۆژه‌یاسا پێشكه‌ش به سه‌رۆكایه‌تیى په‌رله‌مان كراون بۆ تاوتوێ و ده‌ركردنى به‌ڵام ته‌نها 21 یاسایان ده‌ركراون.\nگرنگترین ئه‌و پڕۆژه‌یاسایانه‌ى په‌ك خراون برتین له هه‌مواركردنه‌وه‌ى یاساى سه‌رۆكایه‌تیى هه‌رێم كه فراكسیۆنه‌كانى گۆڕان و یه‌كگرتووى ئیسلامى و كۆمه‌ڵى ئیسلامى و یه‌كێتیى پێشكه‌شیان كردبوو كه به هۆى خوێندنه‌وه‌ى یه‌كه‌می ئه‌و پڕۆژانه‌وه په‌رله‌مان بۆ دوو ساڵ په‌ك خرا.\nهاوكات به‌شێك له‌و یاسایانه‌ى ده‌ركراون وه‌ك خۆیان جێبه‌جێ نه‌كراون، له‌وانه یاساى سندووقى هه‌رێم بۆ داهاته نه‌وتى و گازییه‌كان و ئاماده‌كردنى ده‌ستوور و به‌فه‌رمیكردنى زمانى كوردى له داموده‌زگاكانى هه‌رێمدا.\nته‌لار له‌تیف، ئه‌ندامى لیژنه‌ى یاسایى له فراكسیۆنى یه‌كێتیى له په‌رله‌مانى كوردستان بۆ ״ئاژانس״ وتى: ״وه‌ك فراكسیۆنى یه‌كێتیى 150 پڕۆژه‌یاسامان پێشكه‌ش به سه‌رۆكایه‌تیى په‌رله‌مان كردووه، به‌شێكى به ته‌نها بووه و به‌شێكى خوێندنه‌وه‌ى یه‌كه‌مى بۆ كراوه، به‌ڵام بۆ خولى پێنجه‌مى په‌رله‌مان ده‌توانن سوودى لێ ببینن و جارێكى تر بیده‌نه‌وه به سه‌رۆكایه‌تیى په‌رله‌مان به پڕۆژه‌ى هه‌موارى یاساى سه‌رۆكایه‌تیى هه‌رێمیشه‌وه״.\nوتیشى: ״ئه‌و یاسایانه‌ى له‌م خوله‌ى په‌رله‌ماندا ده‌رچووه و جێبه‌جێ نه‌كراوه، هۆكاره‌كه‌ى په‌یوه‌ندیى به ململانێى سیاسى و په‌كخستنى په‌رله‌مانه‌وه بووه بۆ ماوه‌ى دوو ساڵ، ئه‌مه‌ش بووه به‌ربه‌ست له به‌رده‌م په‌رله‌ماندا״.\nسه‌ره‌ڕاى تێبینییه‌كان پارتى تێپه‌ڕاندنى یاسا هه‌ستیاره‌كان له په‌رله‌مان به سازانى نێوان لایه‌نه‌كان به‌دوور نازانرێت.\nفه‌رحان جه‌وهه‌ر ئه‌ندامى فراكسیۆنى پارتى له په‌رله‌مانى كوردستان پێی وایه هه‌مواركردنه‌وه‌ى یاساى سه‌رۆكایه‌تیى هه‌رێم ده‌بێته گفتوگۆى نێوان لایه‌نه سیاسییه‌كان و ئه‌گه‌ر ڕێكکه‌وتن بكرێت ده‌توانرێت له‌م خوله‌ى په‌رله‌ماندا یه‌كلا بكرێته‌وه و بۆ ״ئاژانس״ وتى: ״به‌شێك له یاساكان كه ده‌رچوون هه‌ندێكى جێبه‌جێ نه‌كراون، كه یاساى زمانه فه‌رمییه‌كانه وه‌ك پێویست جێبه‌جێ نه‌كراوه، یاساى سندووقى داهاته نه‌وتى و گازییه‌كان په‌یوه‌ندیى به لایه‌نه سیاسییه‌كانه‌وه هه‌یه كه تا ئێستا كاندیده‌كانیان دیارى نه‌كردووه بۆ ئه‌نجوومه‌نه‌كه وه‌كو ده‌سته‌ى ئیداریى ڕێکكه‌وتنى له‌سه‌ر نه‌كراوه״.\nفراكسیۆنى گۆڕان كه له‌م خوله‌دا پۆستى سه‌رۆكى به ده‌سته‌وه بوو پێى وایه ده‌ركردنى یاساكان له ڕووى چه‌ندێتییه‌وه كه‌م بوون به‌ڵام له ڕووى چۆنێتییه‌وه گرنگ بوون.\nعه‌بدولڕه‌حمان عه‌لى، بڕیارده‌رى فراكسیۆنى گۆڕان بۆ ״ئاژانس״ وتى: ״له هه‌رێمدا زۆرترین یاسا ده‌رچووه و كه‌مترینى كارى پێ كراوه، له‌م خوله‌ى په‌رله‌ماندا ژماره‌ى ده‌ركردنى یاساكان كه‌م بوون به‌ڵام له ڕووى چۆنایه‌تییه‌وه باش بوون، به‌ڵام جێبه‌جێ ناكرێن و ئه‌مه‌ش خه‌له‌لێكه به هۆى ململانێى سیاسى و كێشه‌كانه‌وه بووه״.\nدواى وازهێنانى فه‌خره‌دین قادر سكرتێرى په‌رله‌مان و ده‌ستله‌كاركێشانه‌وه‌ى یوسف محه‌مه‌د له سه‌رۆكایه‌تیى په‌رله‌مان، ده‌سته‌ى ئێستاى په‌رله‌مان پێك هاتووه لە بێگه‌رد تاڵه‌بانى سكرتێرى په‌رله‌مان له پشكى یه‌كێتیى و جه‌عفه‌ر ئیمنكى جێگرى سه‌رۆكى په‌رله‌مان له پشكى پارتى.\nمه‌ڕوان گه‌ڵاڵى، سه‌رۆكى فراكسیۆنى كۆمه‌ڵ له لێدوانێكدا بۆ ״ئاژانس״ وتى: ״له‌ناو فراكسیۆنه‌كان بووبووه كێبڕكێ كه كێ چه‌ند پڕۆژه‌یاسا پێشكه‌ش ده‌كات، ئه‌وه شتێكى خراپ بووه، به‌و پێیه‌ى وه‌زعى هه‌رێم باش نه‌بووه و ناله‌باره، ده‌نا ده‌بوایە فراكسیۆنه‌كان پێكه‌وه دابنیشتینایه، پێویستمان به چ یاسایه‌كه و كێشه‌مان له چ بوارێكدایه، ئه‌و یاسایه ده‌ربكرایه، یان ئه‌و یاسایانه‌ى كه هه‌ن كێشه‌یان له كوێدایه تا هه‌موار بكرێنه‌وه، تا له‌گه‌ڵ ژیانى هاووڵاتییان بێته‌وە خزمه‌ت״.\nوتیشى: ״ئه‌گه‌ر ته‌نها له‌م خوله‌ى په‌رله‌ماندا یاساى سندووقى داهاته نه‌وتى و گازییه‌كان جێبه‌جێ بكرایه به‌شێكى زۆرى له‌و قه‌یرانه دارایی و كێشانه‌ى كه درووست بوون نه‌ده‌ما و هه‌موارى یاساى سه‌رۆكایه‌تیى هه‌رێمیش كه نه‌كرا هه‌رێمى تووشى ماڵوێرانى و كێشه‌ى سیاسى كرد״.\nئاریان ڕه‌ئوف مامۆستاى زانسته سیاسییه‌كان، به ״ئاژانس״ى وت له زانكۆى گه‌رمیان پێی وایه دواى گۆڕانكاریى له ده‌سته‌ى سه‌رۆكایه‌تیى په‌رله‌مان و كاراكردنه‌وه‌ى ئامانجه‌كه ئه‌وه‌یه هه‌ندێك یاسا له ویستى ئه‌واندا ده‌رده‌كرێت، ئه‌و یاسایانه‌ى مه‌به‌ستییانه جێبه‌جێ ده‌كه‌ن و ئه‌وه‌ى به هه‌ندێ وه‌رناگرن جێبه‌جێى ناكه‌ن، ئه‌وه‌ش كارى په‌رله‌مانى تووشى كێشه كردووه .\nبه‌غدا له كه‌ركوكه‌وه ڕیفراندۆم هه‌ڵدەوه‌شێنێته‌وه


پەیامەکانی هەڵبژاردنە پەرلەمانییەکەی لوبنان - جام کوردی | JAMEKURDI\nجام کوردی – هەڵبژاردنە پەرلەمانییەکەی لوبنان لە کاتێکدا بەڕێوەچوو کە هاوپەیمانی بزوتنەوەی ئەمەل و حیزبوڵڵا سەرکەوتنی بە دەست هێناوە.\nسەرەڕای سەرجەم گوشار و پیلانگێڕییەکانی وڵاتانی ڕۆژئاوا، عەرەبی و ڕژێمی زایۆنیستی و هەروەها دۆخی نالەباری ئابوری و بژێوی ژیانی خەڵکی لوبنان، ئەنجامی هەڵبژاردنە پەرلەمانییەکەی ئەم وڵاتە پیشان دەدات کە خەڵک بەردەوام وەفایان بە ئامانجەکانی خۆڕاگری ماوە. ئەوەمان لەبیر بێت کە پیلانگێڕان هەوڵ و توانای خۆیان لە پێناو دژایەتی حیزبوڵڵا و خۆڕاگریی لوبنان لە ماوەی چەند مانگی ڕابردوو بەکار هێنابوو.\nهەڵبژاردنە پەرلەمانییەکەی لوبنان ئەگەرچی پیشاندەری دابەزینی ڕێژەی بەشداری خەڵک (لە سەدا نزیکەی 8) بووە، بەڵام دەبێت ئەوەش لە بەرچاو بگرین کە دۆخی ئابوری و کشانەوەی ڕەوتەکەی حەریری لە بەشداریکردنی هەڵبژاردنەکان دەتوانێت پاساوێک بۆ ئەم دابەزینە بێت. بەم هەلومەرجەوە دەتوانین بڵێین کە لوبنانییەکان تا ڕادەیەک هەڵبژاردنێکی زۆر باش و سەرکەوتوویان هەبووە.\nهەڵبژاردنەکانی لوبنان بە کێشە ناوخۆییەکانی سوننەی ئەم وڵاتە، پیلانگێڕییە بەردەوامەکانی چەند مانگی ڕابردوو و لە ئاکامدا بوونی باڵیۆزانی ئەمریکا، سعوودیە و وڵاتانی دیکە لە ڕۆژی دەنگدان لە هەندێک بنکەدا بەڕێوەچوو بەڵام کۆی ئەنجامەکان پیشان دەدات کە هەوڵەکان بۆ دوورخستنەوەی خەڵک لە پرۆسەی دیمۆکراسی شکستی هێناوە.\nلە گەڵ کشانەوەی ڕەوتەکەی حەریری لە هەڵبژاردنەکان، هەندێک کەسایەتی سەر بە وڵاتانی ڕۆژئاوا هەوڵیاندا لەم دەرفەتە بۆ مسۆگەرکردنی ئامانجەکانی خۆیان کەڵک وەربگرن کە ئەڵبەت هەوڵەکانی ئەوان و پاڵپشتییە دەرەکییەکان لەم بوارەدا شکستی هێنا.\nئەگەرچی لەم هەڵبژاردنانەدا ڕەوتەکەی سەمیر جەعجەع ژمارەی کورسییەکانی لە ڕکابەرە مەسیحییەکەی خۆی زیاتر بوو بەڵام بەسراوەیی بە لایەنەکانی دەرەوە و ئەزموونی تاڵی خەڵکی لوبنان لەم لایەنە سیاسییە بە تایبەت لە میانەی شەڕە ناوخۆییەکان بە تایبەت ئاڵۆزییەکانی چەند مانگی ڕابردوو، ئاستی کاریگەریی لە سەر گۆڕەپانی سیاسی و حکومیی لە لوبنان ڕوبەڕوی پرسیار کردووەتەوە.\nحکومەت و سەرۆک کۆماری داهاتووی لوبنان کە ئەنجامی ئەم هەڵبژاردنانە دەبن، ئەزموونێکی قورسیان لە پێشە. بەڕێوەبردنی دۆخی ئابوری، چارەسەرکردنی کێشەی قەرزە دەرەکییەکان، نەهێشتنی ئاسەواری تەقینەوەکەی بەندەری بەیروت، چارەسەرکردنی کێشە سەپێندراوەکانی وڵاتانی دەرەکی بە تایبەت ئەمریکا و سعوودیە، ڕوبەڕوبونەوەی پیلانگێڕییەکانی ڕژێمی زایۆنیستی و …. بە گرنگترین کێشە و گرفتەکانی بەردەم پەرلەمانی نوێ و حکومەتی داهاتووی لوبنان دادەنرێت.\nخەڵکی لوبنان بەم هەڵبژاردنانە وەفا و هیواداری خۆیان بە سیستەمی سیاسی وڵاتەکەیان دووپات کردەوە و کەسانی متمانەپێکراوی خۆیان ڕەوانەی پەرلەمان کرد، ئێستا نۆرەی هەڵبژێردراوانی ئەوانە کە پرۆژەی چاکسازییەکان بەرەو ئەنجامی کۆتایی ببەن./.\nباڵیۆزی نوێی ئێران لە بەغدا پەیامێکی بڵاو کردەوە


سه‌ركرده‌یه‌كى تیرۆرستى داعش له‌پارێزگاى كه‌ركوك ده‌ستگیركرا » پێگەی تۆڕی میدیای عێراقی\nسه‌ركرده‌یه‌كى تیرۆرستى داعش له‌پارێزگاى كه‌ركوك ده‌ستگیركرا\nئاژانسى هه‌واڵگیرى ولێكۆڵینه‌وه‌كانى فیدڕاڵى ده‌ستگیركردنى سه‌ركرده‌یه‌كى تیرۆرستانى داعش له‌كه‌ركوك ڕاگه‌یاند،كه‌وه‌ك به‌ناوى به‌پرسى تیمێكى سه‌ربازى له‌كه‌رتى نه‌ینه‌وا وكه‌ركوك وپۆلیسى نائیسلامى داعش كاریكردووه.\nئاژانسى هه‌واڵگیرى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،ئه‌مڕۆ یه‌كشه‌ممه،ڕایگه‌یاند"له‌میان چاودێریكردنى تیرۆرستانى داعش،تیمێكى به‌ڕێوبه‌رایه‌تى هه‌واڵگیرى پۆلیسى فیدڕاڵى له‌وه‌زاره‌تى ناوخۆ توانیان سه‌ركرده‌یه‌كى تیرۆرستانى داعش ده‌ستگیربكات،كه‌به‌پێى مادده‌ى 4ى تیرۆر داواكراوبوو،له‌پاڵ ده‌ركردنى چه‌ندین فه‌رمانى ده‌ستگیركردن دژى به‌هۆى ئه‌وه‌ى چه‌كدارى تیرۆرستانى داعش بووه".\nڕاگه‌یه‌ندراوه‌كه وتیشى"تیرۆرسته‌كه به‌ناوى به‌رپرسى تیمی سه‌ربازى كه‌رته‌كانى كه‌ركوك ونه‌ینه‌وا ،وپۆلیسى نائیسلامى تیرۆرستانى داعش كاركردووه،له‌پاڵ كاركردنى وه‌ك سه‌رباز له به‌ناو تیمى قادسییه ،ودیوانى توێژینه‌وه وبه‌ره‌وپێشبردن،پرۆسه‌ى ده‌ستگیركردنه‌كه‌یش دواى دروستكردنى تیمێكى پسپۆڕ ودانانى بۆسه‌یه‌كى تۆكمه وهه‌ڵكووتانه سه‌ر ماڵه‌كه‌ى هات له‌شارده‌ێى شوان سه‌ر به‌پارێزگاى كه‌ركوك".\nڕوونیشیكرده‌وه"وته‌كانى وه‌رگیراوه به‌دانپێدانانه‌وه وڕێوشوێنه یاساییه‌كان به‌رامبه‌رى گیراوه‌ته‌به‌ر".


لەسەر نرخی مریشک داوایەک ئاراستەی حکومەت دەکرێت\nئابوری 85 جار بینراوە\nنازم عه‌بدوڵا، جێگری سەرۆکی کۆمەڵەی کێڵگە پەلەوەریەکانی سلێمانی ڕايگەیاند: ئێمە دەمانەوێت حکومەتی ھەرێم کارێکبکات بۆ رێکخستن و دیاریکردنی نرخی مریشک لە بازاڕەکان و لە کێڵگە پەلەوەریەکاندا بە جۆرێک نە ھاووڵاتیان نرخیان لەسەر گرانبێت نە خاوەن کێڵگەکانیش زیانی زۆر بکەن، بۆئەوەی بەردەوامبن لە بەرھەمھێنانی بەرھەمی ناوخۆی".\nوتیشی: "ئێمە داوا لە حکومەتی ھەرێم دەکەین لە ھەر پارێزگایەک نوسینگەیەکی تایبەت بە کێڵگە پەلەوەریەکان دابنێت بۆ وەرگرتنی مریشک لەکێڵگەکان، دیاریکردنی نرخی مریشک لە ھەر چوار وەرزی ساڵدا، ئەو نوسینگەیە مریشک بخاتە بازاڕەوە بەیەک جۆر نرخ تا ئەوەندە نرخ لەسەر ھاووڵاتیان گران نەبێت و یاری بەنرخ نەکرێت".\nلەئێستادا ٨٠٠ کێڵگەی پەلەوەری لەسنوری پارێزگای سلێمانی ھەیە کە ١٢ هه‌زار ھۆڵی بەرھەمھێنانی مریشک لەخۆدەگرێت.\nچاودێری بازرگانی سڵیمانی دیاریکردنی نرخ بەکارێکی باش ناودەبات رایدەگەیەنن: به‌وشێوه‌یه ھەموولایەک دڵنیادەبن لەجێگیری نرخ.\nسۆران غەفور، بەڕێوەبەری چاودێری بازرگانی سلێمانی وتى: "دیاریکردنی نرخ کارێکی باشە، ئێمە پشتیوانی لەو داوایە دەکەین، چونکە ئەوکاتە ئێمەش دڵنیادەبین کە نرخ جێگیرە و ھاووڵاتیان نرخیان لەسەر گران نابێت".\nوتیشی: "ئێمە پێشتریش ھەوڵمانداوە نرخ جێگیربکرێت، بەڵام تائێستا نەکراوە، بۆیە ھەرکاتێک بکرێت بە ھاوکاری حکومەت و دانانی میکانیزمێکی گونجاو ئەوا کارێکی زۆر باش دەبێت".\nبە وتەی جێگری سەرۆکی کۆمەڵەی گێڵگە پەلەوەریەکان نرخی بەرھەمھێنانی مریشکێك دوو هه‌زار و٢٥٠ دینارە، ئەو نرخە بڕی تێچوی مریشکە، بەڵام کاتێک دەفرۆشرێتەوە لەناو کێڵگەکان بە ١٦٠٠ دینار یان کەمتره، لە بازاڕیشدا بە هه‌زار و ٧٠٠ یان ٢ ھەزار دەفرۆشرێت


👫 ئاری عەبدوللەتیف بامۆکی - ئاری عەبدوللەتیف مەولود عەبدولکەریم کەسایەتییەکان\n📅 کاتی تۆمارکردن Aug 20 2012 10:07PM\n👁 ئەم بابەتە 6,277 جار بینراوە\nلە هەڵەبجە لەدایک بووە خوێندنی لەو شارە تەواوکردوو [ زۆرتر... 👁] ✖ ✖ 2 17 ✔ 99% ✍ هـ.ب. 20-8-2012 22:07:20\nزانای ئاینی و نوسەر و وەرگێڕ و پەرلەمانتاری پێشوی [ زۆرتر... 👁] ✖ ✖ 1 1 ✔ 99% ✍ هـ.ب. 14-3-2020 15:47:37


زانکۆی ڕاپەڕین - سیمپۆزیۆمی اللغە العربیە اهمیتها وعوائق تعلمها بەڕێوەچوو\nسیمپۆزیۆمی اللغە العربیە اهمیتها وعوائق تعلمها بەڕێوەچوو\nبڵاوکراوەتەوە لە 09 نیسان 2019 . سەردانەكان: 458\nئەمڕۆ ۹ی نیسانی ۲۰۱۹ لە هۆڵی چالاکیەکانی زانکۆ، بەئامادەبوونی پڕۆفیسۆری یاریدەدەر بەڕێز( د. موفق خالد) سەرۆکی زانکۆی ڕاپەڕین و ژمارەیەک لە مامۆستایان و خوێندکارانی زانکۆی ڕاپەڕین، بەشی زمانی عەرەبی لە کۆلێژی پەروەردەی بنەڕەت، سیمپۆزیۆمێکی بە ناونیشانی ( اللغە العربیە اهمیتها وعوائق تعلمها) ئەنجامدا.\nسەرەتا لەلایەن پڕۆفیسۆری یاریدەدەر بەڕێز دكتۆر (رزگار حاجی ساڵح) راگری كۆلێژی پەروەردەی بنەڕەت وتاری راگرایەتی كۆلێژ پێشكەشكراو دواتریش وتاری سەرۆكایەتی بەشی زمانی عەرەبی لەلایەن بەڕێز پرۆفیسۆری یاریدەدەر ( ئیبراهیم عبدالرحمن محمد) پێشكەشكرا.\nسیمپۆزیۆمەکە لە (٤) سیمنار پێکهاتبوو لەلایەن (م. ی . نور سالم عبدالجبار ) بەڕێوە برا.\nسەرەتا (م.ی. ئازاد عبداللە محمد ) مامۆستا لە زانکۆی ڕاپەڕین، سیمینارێکی لەژێر ناونیشانی (اللغە العربیە اهمیتها وعوائق تعلمها ) پێشکەشکرد، دواتر( م. محمد عزیز مصطفی) مامۆستا لە زانکۆی ڕاپەرین، سیمینارێکی بە ناونیشانی ( ضرورە تعلم اللغە العربیە فی اقلیم کردستان) پێشکەشکرد، سیمیناری سێیەم لەلایەن ( م. توانا قادر صابر) مامۆستا لە زانکۆی ڕاپەڕین، بە ناونیشانی ( مشاکل العقوبات التعلیمیە لراغبی النطق بالعربیە) پێشکەشکرا،سیمیناری چوارەم و کۆتایی سیمۆزیۆم لەلایەن (م. ی. بختیار عوڵا رشید) مامۆستا لە زانکۆی کۆیە، بە ناونیشانی ( بیئە الطالب ودورها فی تعلم العربیە) پێشکەشکرا.\nلە کۆتایشدا ڕاسپاردەکانی سیمپۆزیۆم لەلایەن ( م. ی. خدر عبداللە) مامۆستا لە زانکۆی ڕاپەڕین خوێندرانەوە و بڕوانامەی بەشداریکردن بەبەشداربوانی سیمپۆزیۆمەکە بەخشرا.


workshop under the title of (Earth Day" End of Plastic Pollution") - College of Science - University of Sulaimani\nworkshop under the title of (Earth Day" End of Plastic Pollution")\nposted Aug 13, 2018, 12:41 AM by Sarkhel Hawre Mohammed Raza [ updated Aug 13, 2018, 12:53 AM ]\nThe Earth day workshop under the title of "Earth Day and Environmental Ethics" which was held by the department of geology-University of Sulaimani.\nۆرکشۆپى بۆنەى (ڕۆژى زەوى)...\nبۆنەى (ڕۆژى زەوى) وەک بۆنەیەکى جیهانى لە ساڵى ١٩٧٠ەوە چەسپێنراوە و لە بەروارى ٢٢ى ٤ى هەموو ساڵێک، لەژێر دروشمێکدا، بە کۆمەڵێ چالاکى یاد دەکرێتەوە. ئەویش دواى ئەوەى لەلایەن چالاکوانى ئاشتى (جون ماكۆنيڵ) لە کۆنگرەى ڕێکخراوى یونسکۆ لە ساڵى پێشتر پێشنیارى ڕۆژێکى کرد بۆ ڕێزگرتن لە زەوى و تێگەشتن لە ئاشتى، بە ئامانجى پاراستنى زەوى و ژینگە هەوایى و خاکى و ئاویەکانى لە پیسبوون، دواى بەرەوپێشچوونى بوارى پیشەسازى و هاتنەکایەى کارگە گەورەکان.\nئەم بۆنەیە کە لە ئەمرۆدا نزیک بە ١٩٢ وڵات و هەرێم یادى دەکەنەوە، هەموو پسپۆڕییە جیاوازەکان و کەرتە گشتى و تایبەتەکان و دامەزراوە حوکمى و ڕێکخراوە ناحوکمەیەکان دەگرێتەوە و هەر ساڵەو لەژێر دروشمێکدا چالاکیەکان چڕدەکرێنەوە، بۆ نموونە لە ساڵى ٢٠١٥دا بۆنەکە لەژێر دروشمى (سەوزکردنى زەوى) و لە ساڵى ٢٠١٦دا لەژێر دروشمى (بە درەختکردنى زەوى) یاد کرایەوە، لە کاتێکدا لە ٢٠١٧دا دروشمەکە گۆڕڕا بۆ (هەڵمەتى ڕاگەیاندن و هۆشیارکردنەوە دەربارەى ژینگە و کەش و هەوا)، ئەمساڵ تۆڕى ڕۆژى زەوى تیشکى خستۆتە سەر ئاگادارکردنەوەى جیهان بۆ (کۆتایی پێهێنانى پیسبوونى پلاستیکى).\nلەم ڕووەوە لاى هەمووان ڕوونە کە شیبوونەوەى پاشماوە پلاستیکیە بەکارهاتووەکان دەبنە هۆى پیسبوونى خاک و ئاوى ژێرزەوى و سەرزەوى لە دەریا و دەریاچەکان و گرفت بۆ گیانەوەرانى سەر زەوى، کە دەرەنجام دەبنە گرفتى تەندروستى بۆ ئێمەى مرۆڤ.\nئێمەى جیۆلۆجیان، زەوى وەک ماڵى خۆمان دەبینین و هەمیشە نیگەرانین لە هەر جۆرە پیسبوونێکى، بۆیە وەک سەرۆکایەتى بەشى جیۆلۆجى ئەمڕۆ ۆرکشۆپێکمان پەیوەست بە دروشمەکەى ئەمساڵ سازدا، کە تێیدا لە لایەن مامۆستایانى بەشەکەمانەوە، هەر یەک لە بەڕێزان (د. دارا فایەق و م. سەرخێڵ هاوڕێ) و بەڕێز (خاتوو پۆشیا حسین)ەوە سێ سیمینار پێشکەش کرا، کە ئامانجمان لێى سەربارى خستنەبەرچاوى لە بەربڵاوى بەکارهێنانى مەوادى پلاستیکى لە بوارەکانى ژیاندا بە هۆى خۆڕاگرى ماددەکە و کەمتێچووى، هۆیەکى زۆر مەترسیدارە بۆ سەر زەوى و زیندەوەرانى، هاوکات ئامانجى نزیکمان بەئاگاهێنانەوەى هەموو لایەکە لە کەم بەکارهێنانى مەوادە پلاستیکیەکان و هۆشیارى لە ڕەفتار و ڕەوشتى ژینگەیى و چۆنیەتى مامەڵەى تەندروستە لەگەڵ ژینگەدا.\nسەرۆکایەتى بەش سوپاسى خۆى ئاراستەى بەڕێوەبەران و پێشکەشکەرانى ۆرکشۆپ دەکات و هیواى تەندروست باشی هەموو لایەک دەخوازین.


کوردیپێدیا - شێخ لەتیفی حەفید زادە و حەمە شەریف بەگی وەیسە هاوکار و باوەرپێکراوی شێخ مەحمودی حەفید و بەشداربووی شۆڕشی شێخ مەحمود\n📷 شێخ لەتیفی حەفید زادە و حەمە شەریف بەگی وەیسە هاوکار و باوەرپێکراوی شێخ مەحمودی حەفید و بەشداربووی شۆڕشی شێخ مەحمود | پۆل: وێنە و پێناس | زمانی بابەت: 🏳 کوردیی ناوەڕاست\nشێخ لەتیفی حەفید زادە و حەمە شەریف بەگی وەیسە هاوکار و باوەرپێکراوی شێخ مەح...\n1. 👁 حەمە شەریف بەگی وەیسە\n2. 👁 شێخ لەتیفی حەفید\n➕ ئەم بابەتە لەلایەن: (هاوڕێ باخەوان)ەوە لە: Apr 18 2015 12:27PM تۆمارکراوە\n📷 فایلی وێنە 1.0.1 33 KB Apr 18 2015 12:27PM هاوڕێ باخەوان


کۆبوونەوەی هەیئەتێکی ڕێبەریی حدک لەگەڵ سەرکردایەتیی یەکیەتیی نەتەوەیی دێموکراتی کوردستان – کوردستان و کورد\nکۆبوونەوەی هەیئەتێکی ڕێبەریی حدک لەگەڵ سەرکردایەتیی یەکیەتیی نەتەوەیی دێموکراتی کوردستان\nبەرواری بڵاو کردنەوە 2015/07/07\nهەیئەتێکی ڕێبەریی حیزبی دێموکڕاتی کوردستان لەگەڵ هەیئەتێکی یەکیەتیی نەتەوەیی دێموکراتی کوردستان لە هەولێر کۆبوونەوە.\nرۆژی دوو شه‌ممه ١٥ ی پووشپه‌ر ( ٧ ی جولای ٢٠١٥ ) شاندێکی حیزبی دێمۆکراتی کوردستان بە سەرپەرستیی حسن قادرزاده، ئه‌ندامی ده‌فته‌ری سیاسیی حیزبی دێموکراتی کوردستان سه‌ردانی یەکیەتیی نه‌ته‌وه‌یی دێمۆکراتی کوردستان له هه‌ولێریان کردو له لایه‌ن شاندێکی ئەو یەکیەتییە به سه‌رپه‌رستیی غه‌فور مه‌خموری، سکرتێری ئەو یەکیەتییە پێشوازییان لێکرا .\nلە سەرەتای کۆبوونەوکەدا حسن قادر زاده، ئەندامی دەفتەری سیاسیی حیزبی دیمۆکراتی کوردستان باسێکی له بارودۆخی هه‌ستیارو ئاڵۆزی نێوخۆی رۆژهه‌ڵاتی کوردستان کردو به‌دوای ئه‌ویش‌دا دۆخی سه‌رسنوری نێوان باشورو رۆژهه‌ڵاتی هێنایه به‌ر باس وله‌و باره‌یه‌وه، سیاسه‌ت‌و روانگه‌کانی حیزبی دێمۆکراتی کوردستانی خسته‌ڕوو.\nئەندامی دەفتەری سیاسیی حیزبی دێموکڕاتی کوردستان گوتی: چاوه‌ڕوانیمان له حکومه‌تی هه‌رێمی کوردستان هه‌یه که چی دیکه رێگا نه‌درێ پرسی کورد له رۆژهه‌ڵاتی کوردستان له‌وه زیاتر په‌راوێز بخرێ‌و کپ بکرێ .\nدواتر غه‌فور مه‌خموری سکرتێری گشتیی یەکیەتیی نه‌ته‌وه‌یی دێمۆکراتی کوردستان وێرای ده‌ربرینی بیروبۆچون‌و روانگه‌و سیاسه‌ته‌کانی حیزبەکەی له مه‌ر باسه‌کانی ئاماژه پێکراو، سه‌باره‌ت به رۆڵ‌و نه‌خشی حیزب و لایه‌نه‌کانی رۆژهه‌ڵات‌و به تایبه‌ت حیزبی دێمۆکراتی کوردستان رایگه‌یاند که‌هه‌میشه هێزه‌کانی رۆژهه‌ڵات بە پێزانین‌و ئەرک وەخۆگرییەوە مامەڵەیان لەگەڵ حکومه‌تی هه‌رێمی کوردستانی کردوه، به‌ڵام پرسی کورد لە ڕۆژهەڵاتی کوردستان لەلایەن بەشەکانی دیکەی کوردستانەوە کەمتر لە ڕۆژەڤی سیاسی‌دا بووە.\nلە بڕگەیەکی دیکەی ئەو دانیشتنەدا دوو شاندی حیزبی دێمۆکراتی کوردستان‌و یەکیەتیی نه‌ته‌وه‌یی دێمۆکراتی کوردستان له پێوه‌ندی ده‌گه‌ڵ چه‌ندوچۆنی هه‌ڵسوکه‌ت‌و رەفتاری حیزبه کوردستانییه‌کانی چوار پارچه‌ی کوردستان، سیاسەتی دانیشتن‌و دیالۆگ‌یان به رێکاری گونجاو له پێناو پاراستنی به‌رژه‌وه‌ندی هه‌موو پارچه‌کانی کوردستان ناوبرد .\nشایانی باسە لەو کۆبوونەوەیەدا ئیبراهیم زێوه‌یی، ئه‌ندامی کۆمیته‌ی ناوه‌ندی‌و حسن کاکیلی کادری نوێنه‌رایه‌تیی حیزب لە هه‌ولێر هاوڕێیەتی حەسەن قادرزادە، ئەندامی دەفتەری سیاسیی حیزبیان کردبوو.


ڤیان مەجید فەرەج\nویستم خۆڕاگر بم له ده‌ڕبڕینی ناخم به‌رامبه‌ر ئه‌وه‌ی له چه‌ند رۆژی رابردو له شاری سلێمانی خولقا ده‌رهه‌ق به په‌یکه‌ری خۆشه‌ویستی و گڵکۆی مامۆستا شێرکۆ .\nویستم وه‌ک شاریه‌ک هیچ ده‌رباره‌ی نه‌نوسم و هیچ ده‌رباره‌ی نه‌ڵێم ، به‌ڵام که مێژوی شارم بیر ده‌که‌وێته‌وه ، که جوانی سلێمانیم دێته‌وه یاد ساڵانی 80 کان که ئه‌وده‌م من مناڵێک بوم و بۆ سه‌یران و پیاسه ده‌براین بۆ ده‌باشان و توی مه‌لیک ، ئیتر له‌خۆوه په‌ست ده‌بم له گه‌وره‌بونی شار ، له تێکپژه‌و تێکرژه‌ی ئه‌وانه‌ی شاریان کردۆته کابوڵ ..\nمن نازانم کێ به‌رپرسه به‌رامبه‌ر تێکشکانی ئه‌و په‌یکه‌ره‌و ئه‌وانه‌ی پێشوتری زیره‌ک میره‌و هه‌مو په‌یکه‌ره‌کانو سیما شارستانیه‌کانی وڵات ، به‌ڵام ده‌زانم ئه‌وانه‌ی به‌م کارانه هه‌ڵده‌ستن ، خۆیان په‌یکه‌رن بۆیه قینیان له په‌یکه‌ر ده‌بێته‌وه ! خۆیانن ده‌قگرتوی قاڵبێکی هه‌زارساڵه‌ن بۆیه ئاوا هه‌ناسه‌یان به مرۆڤایه‌تی قاڵسه .. ئێمه‌ی دانیشتوانی ره‌سه‌نی شار ، ئێمه‌ی سلێمانیان ، خاوه‌نی شه‌هیدی ژنی نه‌مری وه‌ک ئه‌خته‌ره ره‌ش و خاتونی زانستدۆستی وه‌ک حه‌پسه‌خانی نه‌قیب و خانمگه‌لێکی داهێنه‌ری وه‌ک تیپی کیژانی سلێمانین .. ئه‌و سێیه پێکه‌وه بڵندگۆی ئازادیمان بوه و چرای رۆشنکه‌ره‌وه‌ی ئاینده‌شمانه بۆیه ئه‌گه‌ر رۆژانێک ئێوه له شه‌وه‌زه‌نگی تاریکدا بتوانن دو پارچه به‌رد که هێمایه بۆ خۆشویستن بسوتێنن ، ئه‌وا رۆله‌کانی ئه‌م شاره ، ئه‌م کوردستانه ، به رۆژی روناک ماچ ده‌گۆڕنه‌وه .. چما ئه‌وه پارکی ئازادی و خۆشه‌ویستی نیه‌و له شاری سلێمانیدایه !\nسه‌یر که‌ن ، ئێوه به په‌یکه‌ره‌کان قاڵس ده‌بن ، گه‌نجان مرۆڤتان نیشان ده‌ده‌ن عاشقن و ماچ به رۆژی روناک ده‌گۆرنه‌وه ، ئێوه به پارکێک ئاگر ده‌که‌نه‌وه ، ئه‌وان هه‌مو شار ده‌که‌نه سه‌وزایی ، ئێوه هه‌ر هه‌نگاوێک بنێن به شار بۆ دواوه ، کچو کوڕانی شار 3 هه‌نگاو پێشتان ده‌که‌ون .. بۆیه تکایه با ئه‌م ناجۆری کۆمه‌ڵایه‌تیه به‌س بێ .. فه‌رمون وه‌ک هاوشاریه‌ک له‌گه‌ڵماندا دانیشن و رێز له بونیادی کۆمه‌ڵایه‌تی و فکریمان بگرن .. ئه‌گه‌ر ئه‌هلی ئیمانن ، شار ناشرین مه‌که‌ن ، مزگه‌وته‌کان و پارکه‌کان هه‌ردوکیان جێیان له دێر زه‌مانه‌وه له‌م شاره‌دا بۆته‌وه ، ئه‌گه‌ر هی جیهادیش ، ئه‌وه سلێمانی قودس نیه ، قودس ده‌که‌وێته رۆژئاوای شاره‌وه . . سێ وڵات ئه‌ولا تره !!\nوێنه‌که هی گۆستاڤ کلیمتی نیگار کێشی نەمساوی یە و ناوی ماچه‌که - یه\nAbout ڤیان مەجید فەرەج


خەڵاتە نوێیەکەی چین؛ ڤایرۆسی مەرگهێنەری "نیپا"\n1/2/2021 04:57 PM\nبڵاوبوونەوەی ڤایرۆسی "نیپا/ Nipah" لە چین کە تا 75٪ کوشەندەیە و دەتوانێ پاندێمییەکی دیکەی لێبکەوێتەوە. ئەوە لە حاڵێکدایە کە کۆمپانیە دەرمانسسازییەکانی جیهان بەهۆی چڕبوونەوەیان لەسەر کۆرۆنا بەهیچ شێوەیەک ئامادەی رووبەڕووبوونەوە لەگەڵ ئەم بایرۆسە نوێیەیان نییە.\nڤایرۆسی نیپا زۆر کەم دەردەکەوێت و لە رێگای شەمشەمەکوێرەی میوەخۆرەوە دەگوازرێتەوە و دەتوانێ کۆمەڵێک نیشانەی هاوشێوەی هەڵامەت لە مرۆڤدا بەدی بێنێت و زیان بە مێشک بگەیەنێت.ڤایرۆسی نیپا سەرەتا ساڵی 1999ـدا پەرەی گرت و ساڵی 2018 لە ویلایەتی باشووری کرالا 17 کەس بەهۆی تووشبوون بەم ڤایرۆسەوە گیانیان لەدەستدا.\nنیشانەکانی تووشبوون بە ڤایرۆسی نیپا بریتین لە: تا لێهاتن، سەرئێشە، ئێشی ماسولکە، رشانەوە، ئێشی قوڕگ، سەرگێژبوون، خەواڵوویی و کەمبوونەوەی ئاستی هوشیاری مرۆڤ. کۆئەندامی هەناسەش بە هۆی گیرۆدەبوون بە ڤایرۆسەوە تووشی گرفت دەبێت و لە حاڵەتە مەترسیدارەکاندا، کەسی تووشبوو پاش 24 بۆ 48 کاتژمێر دەڕواتە ناو کۆماوە. زەمەنی نهێنی‌بوونی ئەم نەخۆشییە بەگشتیی 4 بۆ 14 رۆژە بەڵام هەندێک جار یەک مانگ لەجەستەدا دەبێت ئینجا نیشانەکانی دەردەکەون.


لە به روارى ٩/١٢/٢٠٢٠ دا مەكتەبی سیاسی حزبی شیوعی كوردستان كۆبونەوەی خۆی ئەنجامدا، و بارودۆخی ئەمرۆی كوردستان و هەڵكشانی نارەزایەتی كۆمەڵایەتی تەوەرێكی سەرەكی كۆبونەوەكە بوو. لەو بارەیەوە جەخت لە سەر ئەم خاڵانە کرایەوە :\n- هەڵكشانی بزوتنەوەی ناڕەزایەتی كۆمەڵایەتی ئەنجامی چارەسەرنەكردن و كەڵكە بوونی قەیرانەكانە و ڕەوایەتی خۆی لە واقعی ژیانی ئەمرۆ و قەیرانی گشتگیر لە ئاستی ئابوری و سیاسی و حكومدارییەوە وەرگرتووە.\n- ئێمە جەخت لەسەر ھەڵوێستی مەبدەئیانەی خۆمان دەکەینەوە و دووپاتی پشتگیری لە خۆپیشاندانی مەدەنی و هێمنانە و بەشداری سیاسی راستەوخۆی هاوڵاتیان دەكەین، کە مافێكی رەوای خەڵكی كوردستانە و پێویستە دوور لە توندوتیژی پەیرەو بكرێت و بەهیچ بیانویەكیش رێگری لە خۆپیشاندان نەكرێت کە بەشیکە لە مافی ھاوڵاتی و ئازادییە سەرەتاییەکان.\n- جێگای داخە کە تا ئێستا چەندین هاوڵاتی شەهید و برینداربوونە. بەو بۆنەیەوە خۆمان بە هاوبەشی غەمی خانەوادە و هەموو لایەك دەزانین و داوای ئاشكراكردنی بكوژان و دادگایی كردنیان دەكەین، و ھیوای چاکبوونەوە بۆ برینداران دەخوازین.\n- جێگای داخە ئیتلافی حوکمران بە بێ منەتی مامەڵە لە گەڵ قەیرانەکان دەکات و دان بە شوناسیان ناھێنێت و تەنھا وەک دۆسێیەکی ئەمنی مامەڵەی لە گەڵدا دەکات، لە کاتێکدا ڕەوشی کوردستان پێویستی بە نەخشەیەكی روونی نیشتمانی لە ئاستی سیاسی و ئابورییەوە ھەیە، کە سەقامگیری سیاسی و کۆمەڵایەتی دابین بکات و مافە نیشتمانییەکان مسۆگەر بکات و باری بژێوی زەحمەتکێشان باشتر بکات و ژیانی پڕ کەرامەتیان بۆ دابین بکات، و سەبارەت بە ناوەڕۆکی ئەم بابەتانەش چەندین جار رای خۆمان لەو بارەیەوە خستۆتە ڕوو.\n9ی 12/ 2020


گه‌نج .. سیاسه‌ت … ده‌سه‌ڵات…..به‌شی سێیه‌م – Denegkan\nگه‌نج .. سیاسه‌ت … ده‌سه‌ڵات…..به‌شی سێیه‌م\nئه‌گه‌ر خوێندنه‌وه‌مان هه‌بێت بۆ بارودۆخی گه‌نج له‌سه‌رتاسه‌ری جیهاندا ڕاستییه‌كمان لا گه‌ڵاڵه ئه‌بێت ئه‌ویش چواندنی گه‌نجه به ( قومبه‌له‌یه‌كی ته‌وقیتكراو ) به‌ڵام ئایا گه‌نجی كورد به‌شێكه له‌و قومبه‌له ته‌وقیتكراوه ؟\nتێگه‌یشتن له دینامیكییه‌تی ئه‌و قۆناغه هه‌ستیاره كارێكی ئاسان نییه پێویستی به‌شرۆفه‌كردنێكی هه‌مه‌لایه‌نه‌ی تایبه‌ت هه‌یه ، چه‌ندێتی و چۆنێتی په‌یوه‌ندی گه‌نج به‌نێشتمانه‌وه و هه‌ستی ئینتما دوو فاكته‌ری سه‌ره‌كین بۆ تێگه‌یشتن له‌كاریزمای گه‌نجی كورد و دیاریكردنی پێگه‌ی له‌نێو كۆمه‌ڵگه‌دا و ئاستی په‌یوندی نێوان گه‌نج وده‌سه‌ڵات ، له‌ڕاستیدا هه‌ریه‌ك له هه‌ستی هاونیشتمانێتی و ئینتما دوو مه‌ترسی گه‌وره‌ن ڕوبه‌ڕوی ده‌وڵه‌ته تازه‌دامه‌زراوه‌كان ئه‌بنه‌وه به‌تایبه‌ت گه‌نج ، لێره‌دا دووجۆر گه‌نج به‌رهه‌می كارێزمای ده‌سه‌ڵاته ، گه‌نجێك چالاك و به‌رپرس ، گه‌نجێك ڕه‌شبین و ڕوخاو ، بۆ پێناسی گه‌نج پێویستمان به‌گه‌ڕانه‌وه‌یه بۆ واقعی ( كۆمه‌ڵایه‌تی ، سیاسی ، ئابوری ، ده‌سه‌ڵات ) چونكه ڕۆڵی كارای گه‌نج به‌ستراوه به‌كاریگه‌ری ده‌سه‌ڵات و چۆنێتی ڕه‌وشی به‌ڕێوه‌بردنی كۆمه‌ڵگه‌وه ، حه‌زی گه‌نج به‌نزیكبونه‌وه له‌كایه ( حیزبی وسیاسییه‌كان ) فاكته‌رێكه بۆ دیاریكردنی قه‌باره‌ی ئینتما بۆ نیشتمان دواتر بۆ ده‌سه‌ڵات له‌و وڵاتانه‌ی كه ده‌سه‌ڵات به‌ئاڕاسته‌ی پێچه‌وانه‌له داواكانی گه‌نج ئه‌سوڕێت ، كه‌واته میكانیزمی ده‌سه‌ڵات كاریگه‌ری ڕاسته‌وخۆی هه‌یه له‌سه‌ر كاریزمای گه‌نج .\nگه‌نجی كورد دوای راپه‌ڕین جیاوازه له‌گه‌ڵ گه‌نجی پێش راپه‌ڕین ئه‌مه‌ش راستییه‌كی حاشاهه‌ڵنه‌گره ئهگه‌ر راستوێژانه شیكاری مه‌سه‌له‌كه بكه‌ین ، گه‌نجی پێش راپه‌ڕین سه‌رباری بارودۆخی نائارامی نه‌ته‌وه‌یی هه‌ستی ئینتماو نیشتمانی به‌هێزوكارابو له‌روبه‌ڕوبونه‌وه‌ی سیاسه‌تی ده‌سه‌ڵاتی كۆنخوازی ڕوخاودا و هه‌میشه بزاڤێكی شۆڕشگێری خه‌باتكه‌ربوو له‌پێناو به‌ده‌ستهێنانی ئازادییه ڕه‌ها نه‌ته‌وه‌ییه‌كانیدا و هێزی به‌ره‌نگاربونه‌وه‌ی بێسنوربوو ، هه‌ر ئه‌و هه‌ستی نه‌ته‌وایه‌تی وئینتمایه‌بووه هۆی وه‌ده‌ستیهێنانی ئه‌م ئازادییه‌ی كه‌گه‌نجی دوای راپه‌ڕینی توشی شكست وخۆخواردن كردووه ، هۆكاره‌كه‌شی وه‌ك باسم كرد تێنه‌گه‌یشتنه له‌دینامیكییه‌تی قۆناغی گه‌نج ، ، لێره‌دا به‌ڵگه بۆ دروستبونی گه‌نجێكی شكستخواردو ئه‌و سیاسه‌ته یه‌كلایه‌نه‌یه كه ده‌سه‌ڵات په‌یڕه‌وی ئه‌كات .\nدوره‌په‌رێزی گه‌نج له‌پرۆسه‌سیاسییه‌كاندا بۆته گرفتێكی كۆمه‌ڵایه‌تی و ده‌رونی و ئینتمای گه‌نجی كاڵكردۆته‌وه ، گه‌نج حه‌زی به‌نوێخوازی وگۆڕانه و گه‌نج وگۆڕان دووزاراوه‌ی پێكه‌وه‌لكاون ، كاتێكیش ده‌رفه‌تی هاتنه‌نێوكایه‌ی حیزبیو حكومی نه‌بوو وێنه‌یه‌كی شێواو له‌ئه‌قڵیدا دروست ده‌بێت له‌هه‌مبه‌ر سیاسه‌تی حیزبه‌ده‌سه‌لاتداره‌كاندا و هه‌ر ئه‌م راستییه‌شه وایكردووه گه‌نج هه‌وڵی هه‌ڵاتن بدات له‌واقع و به‌دوای دۆزینه‌وه‌ی پێناسی نه‌ته‌وایه‌تیدا بگه‌ڕێت ،\nلێره‌دا به‌كارهێنان و وه‌كارخستنی سیاسه‌ت وه‌ك چه‌مكێك بۆ به‌مۆدێڕینییه‌تكردنی كۆمه‌ڵگه و پێكهاته كۆمه‌لایه‌تییه‌كان ئه‌بێته هه‌نگاوێكی پراكتیكانه له هه‌مبه‌ر هاتنه‌به‌رڕۆشنای ده‌سه‌ڵات و سڕینه‌وه‌ی ئه‌و وێنه‌و بۆچونه گه‌ڵاڵه‌بوانه له‌ئه‌قڵییه‌تی گه‌نجدا دژ به‌سیاسه‌تی به‌ڕێوه‌بردنی ده‌سه‌ڵات .\nمۆنۆپۆلكردنی داموده‌زگاو موئه‌سه‌ساته حكومییه‌كان و ده‌زگاكانی ڕاگه‌یاندن له‌لایه‌ن ده‌سه‌ڵاتی سانسۆره‌وه فاكته‌رێكی دیكه‌یه بۆ دوركه‌وتنه‌وه‌ی گه‌نج و نه‌مانی باوه‌ڕ به ئینتمای نه‌ته‌وایه‌تی وێرای گه‌نده‌ڵی و فه‌سادی لایه‌نه سیاسییه‌كان و نوسانی به‌رپرسان به‌كورسی ده‌سه‌ڵاته‌وه و جێنه‌كردنه‌وه‌ی گه‌نج بۆ كاركردن وهاتنه نێو كایه‌حیزبی و حكومییه‌كانه‌وه … كه‌ئه‌مانه كاریگه‌ری راسته‌وخۆیان هه‌یه له‌سه‌ر دیاریكردنی رۆڵی گه‌نج له‌بنیادنانی كۆمه‌ڵگه‌دا و ناوه‌ندی بڕیاردا .\nله‌راستیدا هه‌ستی نیشتمانییه‌تی و ئینتما لای تاك كاتێك به‌هێز ئه‌بێت كه ڕۆڵی كارای هه‌بێت له ( به‌ڕێوه‌بردن ، بڕیاردان ، بیكردنه‌وه ، هه‌ڵبژاردن ، به‌شداریكردن ، یه‌كسانی ) ی ده‌وڵه‌تدا چونكه تاك هێزی ڕاگیربون ومانه‌وه‌ی به‌ڕێوه‌بردنی ده‌سه‌ڵاته وه‌ك پرۆژه‌یه‌كی كۆمه‌ڵایه‌تی نه‌ك وه‌ك ده‌سه‌ڵاتێكی توندوێژی سانسۆركه‌ئه‌مه‌یان دژ به‌خوازی تاك ڕه‌نگئه‌داته‌وه ، لێره‌دا ئه‌ركی ده‌سه‌لات پیاچونه‌وه‌ی میكانیزمییه‌تی به‌ڕێوه‌بردنه له‌پێناو چاكسازیدا به‌مانا ره‌هاكه‌ی بۆ ئه‌كتیڤكردنی ڕۆڵی كۆمه‌ڵگه‌و له‌ناویدا گه‌نج چونكه كه‌لتوری توندبێژی و سانسۆر له‌میكانیزمی ده‌سه‌لاتدا هاودژه له‌گه‌ڵ فه‌لسه‌فه‌ی ئه‌مڕۆی به‌ڕێوه‌بردندا كه‌بریتییه له‌زمانێكی شه‌فاف و دایلۆگكرنێكی دیموكراسییانه هاوبه‌ش له‌گه‌ڵ بزاڤه‌كانی نێو كۆمه‌ڵگه‌دا .\nPrevious پێشكه‌شكردنی خزمه‌تگوزاری ئه‌ركه یان منه‌ت؟\nNext به‌منداڵه‌كه‌ت بڵێ مه‌ترسه خه‌ونت بینیووه


کاردانه‌وه‌ی فه‌رمانده‌کانی حه‌شد به بڕیاری عه‌بادی بۆ لابردنی فه‌یاز - Mehr News Agency\n1 rezberê 2018 - 12:19\nNews Code 21352\nبه ڕاپۆرتی ئاژانسی مێهر له سومرییه نیوز، زیاتر له ۱۰ که‌س له فه‌رمانده‌کانی حه‌شدی شه‌عبی به واژۆی ڕاگه‌یه‌ندراوێک ڕه‌خنه‌یان له عه‌بادی گرت که فاڵح فه‌یازی له پۆستی ڕاوێژکاری ئه‌منیه‌تی نیشتمانی و سه‌رۆکایه‌تی حه‌شدی شه‌عبی دوور خستووه‌ته‌وه.\nله‌م ڕاگه‌یه‌ندراوه هاتووه: ئێمه له شه‌ڕی دژ به داعش دوای فه‌توای مه‌رجه‌عیه‌تی دینی پشتیوانیمان کرد و به‌داخین له لابردنی فاڵح فه‌یاز له پۆسته‌که‌ی چون ئه‌و خزمه‌تی زۆری به ڕێکخراوه ئه‌منییه‌کان و حه‌شدی شه‌عبی کرد.\nئاماژه‌ش دراوه: ئێمه ده‌بینین که هه‌وڵ ده‌درێت بودجه و ئه‌ندامانی حه‌شدی شه‌عبی که‌م بکرێته‌وه تاکوو سته‌م له‌م ڕێکخراوه گرنگه بکرێت.\nجه‌ختیش کراوه: ئێمه له حه‌شدی شه‌عبی له‌گه‌ڵ خه‌ڵک و ئایه‌تۆڵا سیستانی به‌ڵێنمان داوه تاکوو وه‌فامان به‌م نیشتمانه هه‌بێت. ئێمه سه‌باره‌ت به ڕادانی حه‌شدی شه‌عبی بۆ ناو گه‌مه سیاسییه‌کان هۆشدار ده‌ده‌ین.


زانکۆی سۆران - نووسینگەی سەرۆک زانکۆ\nنووسینگەی سەرۆکى زانکۆ\nنووسینگه‌ی سه‌رۆكی زانكۆی سۆران، كه له ژێر سه‌رپه‌رشتی ڕاسته‌وخۆی سه‌رۆكی زانكۆدایه، تایبه‌ته به ئه‌نجامدان و سه‌رپه‌رشتیكردن و ڕاپه‌ڕاندنی كار و چالاكییه‌كانی سه‌رۆكی زانكۆ و ڕێكخه‌ری په‌یوه‌ندییه له نێوان سه‌رۆكی زانكۆ و هه‌موو یه‌كه كارگێڕییه‌كانی زانكۆ و فاكه‌ڵتییه‌كان و هه‌موو ئه‌و ناوه‌ندانه‌ی، كه پێیانه‌وه گرێدراون و هه‌روه‌ها به‌رپرسه له ڕوونكردنه‌وه وكۆكردنه‌وه‌ی زانیاری پێویست به مه‌به‌ستی ده‌ركردنی بڕیاره‌كان وڕوونكردنه‌وه‌یان.\nكار و چالاكییه سه‌ره‌كییه‌كانی نووسینگه‌ی سه‌رۆكی زانكۆ\n1. رێكخستن و ئاماده‌كردنی به‌رنامه‌ی ئه‌نجومه‌نی زانكۆ پێش هه‌ر كۆبوونه‌وه‌یه‌كی ئه‌نجومه‌ن.\n2. ئاماده‌كردن و نووسینی كۆنووسی كۆبوونه‌وه‌ی ئه‌نجومه‌نی زانكۆ و ناردنی بۆ وه‌زاره‌تی خوێندنی باڵاو توێژینه‌وه‌ی زانستی.\n3. ده‌ركردنی فه‌رمانی زانكۆیی تایبه‌ت به سه‌رۆكی زانكۆ و یاریده‌ده‌رانی سه‌رۆكی زانكۆ و ڕاگری فاكه‌ڵتییه‌كان و سه‌رۆك به‌شه‌كان.\n4. ناردنی نووسراو بۆ وه‌زاره‌ت و دام و ده‌زگاكانی حكومه‌تی هه‌رێمی كوردستان.\n5. نووسینگه‌ی سه‌رۆكی زانكۆ خامه‌ی نهێنی زانكۆیه، واته هه‌ر نووسراوێكی نهێنی له زانكۆ ده‌ربچێت یان وه‌ربگێرێت ده‌بێت له رێگه‌ی نووسینگه‌ی سه‌رۆكی زانكۆوه بێت.\n6. سه‌رپه‌رشتی كردنی نووسینگه‌ی ڕاگری فاكه‌ڵتییه‌كان. واته كاری نووسینگه‌ی سه‌رۆكی زانكۆ له گه‌ڵ نووسینگه‌ی ڕاگری فاكه‌ڵتییه‌كانه و هه‌ر نووسراوێك یان كارێك له نووسینگه‌ی ڕاگری فاكه‌ڵتییه‌كان هه‌بێت، ده‌بێت نووسینگه‌ی سه‌رۆكی زانكۆ كاری پێویستی بۆ ئه‌نجام بدات، وه‌ك: وه‌ڵامدانه‌وه‌ی كۆنووسه‌كانی كۆبوونه‌وه‌ی ئه‌نجومه‌نی فاكه‌ڵتییه‌كان، ده‌ركردنی فه‌رمانی زانكۆیی تایبه‌ت به ده‌ست له‌كار هه‌ڵگرتن و ده‌ست به‌كاربوونی راگر و سه‌رۆك به‌شه‌كان وپێكهێنانی لێژنه‌ی جۆراوجۆر.. .\n7. نووسینگه‌ی سه‌رۆكی زانكۆ، كاری پێویست بۆ هه‌موو ئه‌و نووسراوانه ده‌كات، كه له نووسێنگه‌ی به‌ڕێز جه‌نابی وه‌زیری خوێندنی باڵا و توێژینه‌وه‌ی زانستی ده‌رده‌چن، وه‌گ: گشتاندن، ده‌ركردنی فه‌رمانی زانكۆیی، یان پێكهێنانی لێژنه...\n8. رێكخستنی دیدار و چاوپێكه‌وتنه‌كانی سه‌رۆكی زانكۆ له‌گه‌ڵ فه‌رمانبه‌ران و به‌ڕێوه‌به‌ری یه‌كه كارگێڕییه‌كانی زانكۆ و فاكه‌ڵتییه‌كان و هه‌روه‌ها ڕێكخستنی كۆی ئه‌و داواكارییانه‌ی، كه له ده‌ره‌وه‌ی زانكۆوه ده‌كرێن، بۆ بێنینی سه‌رۆكی زانكۆ.\n9. ڕێكخستنی خشته‌ی گه‌شت و ده‌رچوونه‌كانی سه‌رۆكی زانكۆ و ئاماده‌بوونی له كۆبوونه‌وه و كۆنفرانسه‌كان.\n10. هه‌ر كار و چالاكیه‌كی تر، كه له لایه‌ن سه‌رۆكی زانكۆوه پێی راده‌سپیردرێت.\nنووسینگه‌ی سه‌رۆكی زانكۆ پێكهاتووه له‌م به‌شانه‌ی خواره‌وه:\n1. به‌شی سكرتاریه‌ت\n2. به‌شی ئه‌رشیف\n3. به‌شی كارگێڕی و به‌دواداچوون\n1. به‌شی سكرتاریه‌ت:\nئه‌م به‌شه هه‌ڵده‌ستێت به ڕێكخستنی سه‌ردان و كۆبوونه‌وه‌كانی سه‌رۆكی زانكۆ و وه‌ڵام دانه‌وه‌ی په‌یوه‌ندییه ته‌له‌فونی و ئه‌لیكترۆنییه‌كان و ئاگادار كردنه‌وه‌ی سه‌رۆكی زانكۆ له‌و په‌یوه‌ندییانه. ئاگاداركردنه‌وه‌ی سه‌رۆكی زانكۆ له ناوی ئه‌و كه‌سانه‌ی كه داوای سه‌ردان ده‌كه‌ن روون كردنه‌وه‌ی مه‌به‌ستی سه‌ردانه‌كان. هه‌روه‌ها پێداچوونه‌وه به نووسراوه‌كاندا ده‌كات ،پێش ئه‌وه‌ی بچنه لای سه‌رۆكی زانكۆ به‌مه‌به‌ستی واژَو كردنیان.\n2. به‌شی ئه‌رشیف:\nئه‌م به‌شه به‌رپرسه له پاراستن و به دیكۆمێنت كردنی به‌ڵگه‌نامه‌كان و هه‌ڵده‌ستێت به تۆماركردنی به‌ڵگه‌نامه هاتوو و ده‌رچووه‌كان ڕێكخستنیان به پێی گرنگی و تایبه‌تمه‌ندییان. هه‌روه‌ها هه‌ڵده‌ستێت به دانانی پێرست و نیشانه‌ی تایبه‌ت بۆ ده‌سته‌به‌ركردنی زانیارییه‌كان به ئاسانترین شێوه.\n3. به‌شی كارگێڕی و به‌دواداچوون:\nنووسینگه‌ی سه‌رۆكی زانكۆ ده‌ركرده و وه‌رگرته‌ی نهێنی تایبه‌ت به خۆی هه‌یه و هه‌ڵده‌ستێت به ده‌ركردنی فه‌رمانی زانكۆیی تایبه‌ت به سه‌رۆكی زانكۆ و یاریده‌ده‌ركانی و ڕاگڕی فاكه‌ڵتی وسه‌رۆك به‌شه‌كان و هه‌روه‌ها ئه‌م به‌شه هه‌ڵده‌ستێت به نووسین و ڕێكخستنی كۆبوونه‌وه‌ی ئه‌نجومه‌نی زانكۆ و ناردنی بۆ وه‌زاره‌تی خوێندنی باڵا و توێژێنه‌وه‌ی زانستی و وه‌ڵامدانه‌وه‌ی كۆنووسه‌كانی ئه‌نجومه‌نی فاكه‌ڵتییه‌كان و ناردنی نووسراو بۆ وه‌زاره‌ت و دام و ده‌زگاكانی حكومه‌تی هه‌رێمی كوردستان.\nبه‌ڕێوه‌به‌ر: هێرش عه‌زیز خورشید\nله یه‌كشه‌ممه‌وه تا پێنجشه‌ممه، كاتژمێر 8:30 به‌یانی تا 2:45 ئێواره.


به‌هۆی حكومه‌تی هه‌رێمه‌وه هاووڵاتیان و موچه‌خۆران بێبه‌شده‌بن له پێشینه‌كان\nهەواڵ / ئابوری :: 29/04/2018 :: 1929 جار بینراوە\nدواڕۆژ، راپۆرتی هانا چۆمانی\nساڵانە حکومەتی عێراق بۆ گرنگیدان بە ژێرخانی ئابوری، قەرز و پێشینە دەداتە فەرمانبەران و هاووڵاتیان، بەڵام ئەمساڵی ٢٠١٨ هاوشێوەی ساڵانی رابردوو، هاووڵاتیان و فەرمانبەرانی هەرێمی کوردستان لە قەرز و پێشینەکان بێبەشدەبن، بەهۆی جێبەجێنەکردنی هەندێ مەرج لەلایەن حکومەتی هەرێمەوە.\nهەفتەی رابردوو، بانكی ڕافیدەین لەبەیاننامەیەكدا بڵاویكردەوە، کە بەهۆی پەسەندکردنی پرۆژەیاسای بودجە سەرەتایی مانگی ئایارەوە هاووڵاتیان و فەرمانبەرانی سەر بەحکومەتی عێراق دەتوانن سودمەندبن لە وەرگرتنی قەرز و پێشینەکان، لەرێگای لقەکانی بانکی رەشید و رافیدەین.\nبه‌پێى بەیاننامەکە پێشینەکانی خانووبەرەو هاوسەرگیری و کرێکاران و وەرگرتنی مووچە بەسەریەوکەوەو هەروەها وەرگرتنی بڕی 20 ملیۆن دینار تا 40 ملیۆن دینار وەک پێشینەو قەرز و دانەوەش بۆ ماوەی درێژخایەن دەبێت.\nنەبوونی لقەکانی هەردوو بانکی رەشید و رافیدین لەهەرێمی کوردستان هاووڵاتیان و فەرمانبەرانی کوردستان، لەو قەرز و پێشینانە بێبەشکردووە، ئەندامێکی ئەنجومەنی نوێنەرانی عێراقیش دەڵێت "تا حكومەتی هەرێمی كوردستان دڵنیایی نەدات بە حکومەتی بەغدا کە سەرجەم قەرزەكەیان بۆ دەگەرێتەوە، ئەوا لقی بانکەکان ناکرێنەوە و پارەکە نادرێتە فەرمانبەرانی هەرێم".\nئەمین بەکر ئەندامێکی ئەنجومەنی نوێنەرانی عێراق بۆ دواڕۆژ، وتی "پێشتر بانكی ڕەشید و ڕافدەین لەهەرێم لقیان لەهەرێمی کوردستان هەبوو، بەڵام بەهۆی کێشەکانی نێوان هەرێمی کوردستان و هۆکاری تر، هەردوو لقی بانكە لە هەرێم راگیران".\nئابوریناسێکیش دەڵێت "سودمەندنەبوونی فەرمانبەران و هاووڵاتیانی هەرێمی کوردستان، چەندین زیانی بۆ هەرێمی کوردستان هەیە، هەم لەرووی سیاسی و تێروانینی هاووڵاتیان بۆ حکومەتی هەرێم و هەمیش لەروی ئابوری و بازاڕەوە".\nدکتۆر عیسا ئازاد، دکتۆرا لە ئابوری بۆ دواڕۆژ وتی " کاتێک دوو فەرمانبەری یەک وڵات، یەکێکیان سودمەند دەبێت و ئەوەی تریان نا، ئەوا کەموکورتی ئابوری و خەرجی و بازار دروستدەبێت و جگە لەوەی ئەوەی سودمەند نەبووە دەکەوێتە ژێر کاریگەری لایەنەکەی تر، هەروەها نەهاتنی پارە بۆ بازار بێکاری زیاد دەکات".\nوتیشێ "ئەگەر لقی ئەو دوو بانکە لەهەرێم هەبوایە و هاووڵاتیان سودمەندبوونایە لە پێشینەکان، ئەوا جوڵەی بازاڕ زیاتر دەبوو، کەمتر کاریگەری دەبوو لەسەر قەیرانی هەرێمی کوردستان، بەڵام حکومەتی هەرێم کەمتەرخەمە لەوەی نایەوێت لقەکان بکرێنەوە".\nئەندامێکی لێژنەی دارایی، لە پەرلەمانی عێراقیش هێما بۆ ئەوەدەکات، ئەو دوو بانکە لقیان لەهەرێم نییە، زۆر هەوڵدراوە بکرێتەوە، ئێمە لەگەڵ نوێنەرانی تر لە بەغدا داوامان کردوە، بەڵام بەغدا مەرجی خۆی هەیە، بۆیە ئەو دوو بانكە هیچ بڕیارێكیان بۆ كردنەوەی لق لەهەرێمی كوردستان نەداوە، بەمزوانەش بڕیار نادەن، چونکە ئەوە پێویستی بە رێککەوتن و گفتوگۆیە".\nئەحمەدی حاجی رەشید وتیشی "بۆ ساڵی ٢٠١٨ ئەگەر هەروا بەردەوام بێت، ئەوا هاووڵاتیانی کوردستان سودمەند نابن، کەی هەردوو بانكی ڕافیدەین و ڕەشید لقیان لە کوردستان کرایەوە، ئەوکات فەرمانبەر و هاووڵاتی هەرێمی کوردستانیش دەتوانن سودمەندبن لە سەرجەم پێشینە و قەرزەكانی ئه‌و دوو بانكه".\nتا ئێستا حکومەتی هەرێمی کوردستان، هیچ هەڵوێستێکی فەرمی نەبووە لەبارەی کردنەوەی لقی ئەو دوو بانکە لەهەرێمی کوردستان.